Ellie Suriaty Sedih Teruk Dikecam Netizen

Kesal dengan kecaman netizen yang salah faham terhadap pandangannya mengenai filem Mael Totey The Movie, bagaimanapun pelakon dan pengarah Ellie Suraity menjelaskan dia hanya memberi pandangan bukan mengutuk.

Akui sedih dikecam teruk sehingga ada yang mengaitkan keluarganya, Ellie turut mempersoalkan bahagian manakah kenyatannya itu ada mengkritik mahupun mengutuk pengarah Mael Totey The Movie, iaitu Syahmi Sazli.

BACA: Berjaya Raih RM5 Juta, Ellie Suriati Kata Filem Mael Totey Tak Capai Standard

“Saya mengucapkan memuji kejayaan filem Mael Totey The Movie dari segi kutipan mencecah RM5 juta dalam tempoh 12 hari tayangan menerusi Astro First. Saya akui, filem ini memiliki formula hingga berjaya, selain mempunyai kelompok pengikut.

“Bahagian mana yang saya kecam, kutuk dan kritik pengarah Mael Totey The Movie? Kenapa maki hamun, mencarut, sumpah seranah bagai langit nak runtuh kerana pendapat saya berkenaan filem ini? Nak kena saman baru puas hati ke?,” katanya kepada BH Online.

Tegas Ellie lagi, tidak adil dirinya dikecam seperti sampah hanya kerana pendapatnya itu tidak selaras dengan peminat tegar filem arahan YouTuber terkenal itu.

“Pendapat mereka adalah pendapat peminat tegar filem Mael Totey The Movie, manakala pendapat saya pula dari sudut pemain industri kreatif yang berkecimpung secara profesional lebih 20 tahun dalam tiga medium iaitu teater, televisyen dan filem.

“Pendapat peminat tegar dan pandangan pemain industri tidak boleh dibuat perbandingan. Saya adalah sosok pemain industri, bukan pengkritik. Saya juga penilai karya kreatif industri filem Malaysia.

“Pengalaman sebagai juri Anugerah Skrin TV3 (ASK) kategori filem selama beberapa tahun dan juri Festival Filem Malaysia (FFM) melayakkan saya memberi pendapat mengenai perfileman Malaysia.

“Saya juga penilai luar bagi peperiksaan tahun akhir pelajar Fakulti Seni Persembahan Universiti Malaya. Selebihnya tak perlulah saya beritahu,” katanya.

Tampil menjelaskan mesej sebenarnya itu, Elliet berkata pandangannya lebih menjurus kepada pembikinan sesebuah filem cereka. Ujarnya, tidak kira berapa besar kos penghasilan filem itu, aspek teknikal adalah perkara penting.

“Bagi sesebuah karya, perkara paling penting adalah sudut teknikal pembikinan filem cereka. Dalam erti kata lain, teknikal adalah indeks petunjuk prestasi utama (KPI) dalam pembikinan.

“Andai proses pembikinan dari sudut teknikal tidak dilaksanakan dengan baik, kualiti filem pasti terjejas nilai paparan audio visual filem. Kerja teknikal penting untuk setiap genre pembikinan filem dalam dunia ini.

“Tidak kiralah penghasilan filem berskala besar, rendah atau Hollywood sekalipun. Asas dalam menghasilkan sesebuah karya filem adalah aspek teknikal pembikinan sesebuah filem cereka. Kena capai aspek teknikal ini dahulu sebelum menghasilkan filem,” katanya.

Dalam pada itu, Ellie turut menasihatkan kepada sesiapa yang mahu bergelar pengarah supaya mendalami ilmu pembikinan filem terlebih dahulu.


Dua Bulan Tak Tinggal Sebumbung, Puteri Sarah Akui Rindu Suami

Rumah tangga pasangan selebriti terkenal, Syamsul Yusof dan Puteri Sarah kembali menjadi bualan ramai apabila pengarah itu mendedahkan mereka tidak lagi tinggal sebumbung sejak dua bulan lalu.

Meminta peminat mendoakan agar perkahwinan yang dibina sejak enam tahun lalu terus berkekalan, Puteri Sarah akui rasa cinta terhadap suaminya tidak pernah pudar, malah sepanjang dua bulan tidak bersama rasa rindu.

“Dua bulan tidak sebumbung, memang ada rasa rindu. Saya masih sayangkan dia, tapi dalam situasi sekarang kami perlu perbaiki keadaan dan diri masing-masing dulu. Orang selalu cakap, lima tahun pertama perkahwinan memang akan ada masalah. Jadi, mungkin sekarang ini kami sedang melalui fasa itu dengan ujian yang datang.

“Dalam masa sama, sepanjang tempoh ini juga biarlah kami nak muhasabah diri masing-masing. Ramai cakap saya bodoh keluar rumah. Tapi, mereka tidak tahu saya dijemput mentua.

“Malah, saya keluar secara baik dan minta izin suami. Kenapa saya buat begini? Ini kerana kami perlukan ruang untuk menyelesaikan masalah yang saya anggap besar. Jika terus dibiarkan, ia pasti melarat,” katanya.

Sarah yang kini tinggal bersama keluarga mentuanya berkata sepanjang tempoh dua bulan itu diambil untuk menenangkan diri supaya lebih istiqamah dan sabar. Malah, Sarah berkata dia sibukkan diri dengan berlakon dan perniagaan.

“Setiap malam saya buat solat tahajud dan minta doa untuk perhubungan lebih baik serta memohon diberikan jawapan kepada semua pemasalahan. Malah, saya sibukkan diri dengan terbabit dengan penggambaran telefilem dan drama. Selain itu, saya mengembangkan lagi perniagaan.

“Masyarakat terutama warganet tidak tahu apa saya lalui, jadi mereka boleh cakap apa saja. Bagi saya, setiap orang melalui situasi berbeza.

“Jangan salahkan Syamsul saja, kerana antara kami masing-masing ada masalah. Sebaiknya doakan kami untuk lalui semua ini. Apa pun yang berlaku, saya tetap berada di belakang suami walaupun ada cubaan mengganggu. Ini kerana saya tahu cinta sesama kami masih utuh,” katanya.

Dalam pada itu, Sarah menyifatkan dirinya sangat bertuah kerana dikurniakan keluarga serta ibu bapa mentua yang baik yang sentiasa memberi sokongan kepadanya.

“Mentua saya terlalu baik. Mereka sangat memahami dan sentiasa memberikan kata-kata semangat. Saya tidak tahu macam mana nak gambarkan lagi kebaikan mereka. Mereka sangat ambil berat dan sayangkan menantu serta cucu,” katanya.


Ali Puteh Mengamuk Netizen Mengata Pasal Anak

Meskipun isu pembahagian harta peninggalan abangnya, Allahyarham Abam Bocey sudah pun selesai, namun pelawak Ali Puteh masih lagi menerima komen negatif daripada netizen.

Walaupun sebelum ini bertindak berdiam diri, bagaimanapun, Ali Puteh tidak dapat menahan sabar apabila ada segelintir netizen meninggalkan komen negatif pada foto anak lelakinya, Syed Umar Iskandar yang baru sahaja berusia dua bulan.

Menerusi foto bersama anaknya itu, ada netizen meninggalkan komen sindiran berharap anaknya itu tidak mengikut ‘perangai’ si bapa dan kenyataan netizen itu turut disokong oleh individu lain.

Berang dengan kata-kata netizen itu, Ali tampil membalas komen berkenaan memberi peringatan supaya tidak mengaitkan anaknya serta tidak mengeluarkan kenyataan sesuka hati.

“Mulut jaga sikit, jangan main bangsat kat sini. Anak aku kau kata tu. Aku pesan lagi sekali, anak aku kau kata tu. Kau bagus sangat ke?

“Makan penampar mulut tu pecah nanti. Jangan kata anak aku makcik, esok makan penampar lurus mulut tu makcik. Pergi sembahyang doa panjang umur. Esok-esok nak mati dah,” balasnya.

Dalam pada itu, ada netizen meluahkan rasa kesal terhadap sikap individu berkenaan kerana melibatkan anak kecil yang tidak bersalah serta menasihati Ali agar tidak menghiraukan pihak yang melemparkan komen negatif.

Terdahulu, Ali dan isteri sebelum ini diuji apabila anak perempuan kedua, Sharifah Nur Ainul Mardhiah yang berusia tiga bulan, meninggal dunia akibat komplikasi jantung.


Alif Satar Menangis Terlalu Rindu Anak-Anak

Sudah masuk enam hari menjalani rawatan dan kuarantin di Hospital Melaka selepas disahkan positif COVID-19 sejak Ahad lalu, Alif Satar akui sangat rindukan anak-anaknya.

Pelakon dan penyanyi itu juga mengakui menangis setiap kali panggilan video kepada isteri, Shadila Hadid dan tiga anak iaitu Alisha Anugerah, 5; Ariana Mecca, 3; dan Muhammad Ali, 1, yang kini sedang menjalani kuarantin kendiri di rumah.

BACA: Alif Satar Hilang Deria Bau, Ibu & Ayah Sudah Bebas COVID-19

“Sebelum ke Melaka untuk menjalani penggambaran, saya sempat cium anak-anak ketika mereka masih tidur. Jadi, sejak ditahan di sini setiap hari saya membuat panggilan video isteri dan anak-anak.

“Setiap kali bercakap dengan mereka saya akan menangis. Saya sangat rindukan mereka. Malah, sebelum keputusan ujian saringan mereka keluar, saya tidak boleh tidur mengenangkan nasib mereka.

“Banyak yang bermain difikiran ketika itu. Alhamdulillah, berkat doa semua peminat dan orang ramai, mereka disahkan negatif. Itu sedikit melegakan saya,” katanya.

Berkongsi pengalaman sebagai pesakit COVID-19, Alif berkata ujian tersebut membuatkan dia lebih menghargai nikmat kesihatan dan paling penting sentiasa berjaga-jaga.

“Sekarang ini negara kita sudah menetapkan prosedur operasi standard (SOP) yang betul di semua tempat. Tinggal saja kita yang kena lebih berjaga-jaga.

“Cuma, apa yang paling utama saya nak pesan adalah ini masa untuk kita semua menjaga kesihatan. Saya bersyukur kerana bukan perokok, jadi paru-paru semua okay.

“Sebab ini soalan pertama ditanya ketika buat pemeriksaan. Bukan apa, apabila ada penyakit, lebih lambat nak sembuh. SOP adalah normal baharu kita hari ini, tapi sekarang paling penting kena jaga kesihatan,” katanya.


Aishah Berang Dituduh Jual Hadiah Siti Nurhaliza Ke Pajak Gadai

Berang dengan komen seorang netizen yang menuduhnya akan menjual hadiah kek pemberian Datuk Seri Siti Nurhaliza ke kedai pajak gadai, penyanyi Aishah menyifatkan individu itu seolah menghinanya.

Malah, komen yang diberikan oleh individu itu agak melampau dan seperti mahu reputasi dan maruahnya, ditambah pula menggelarkannya sebagai ‘artis sendu’. Tidak hanya berdiam diri, Aishah turut mendedahkan wajah individu tersebut di Instagram miliknya sebagai pengajaran.

“Haaaa ini dia wajah orang menghina gitu sekali. Saya ni taklah singkek sangat hingga kek pemberian Tok Ti (Siti Nurhaliza) pun takut dibawa ke pajak gadai.

“Allahu,kerana pulut santan binasa. Tuan @izwanazmi this is too much already, menjatuhkan reputasi dan maruah saya,” katanya.

Dalam pada itu, Aishah turut meminta pendapat neitzen adakah patut dia bawa perkara ini ke mahkamah selain suaminya sendiri mahu bersemuka dengan individu tersebut.

“What say you? Patut ke kita seret ke mahkamah orang ini sebagai pengajaran? Kepada tuan punya badan AB Rahim ni, ada satu permintaan, suami saya nak sangat bersemuka dengan awak,” tegasnya.

Terdahulu, Aishah menerima pelbagai reaksi daripada netizen mengenai nyanyiannya sewaktu membawakan lagu Aku Bidadari Syurgamu oleh Datuk Seri Siti Nurhaliza. Meskipun ramai yang memuji nyanyiannya namun, ada yang mengkritik persembahan Aishah kurang menyerlah.


Lemah & Sakit Badan, Kekasih Sahkan Alya Iman Hidap Demam Denggi

Kekasih pelakon Alya Iman iaitu usahawan Ridhwan Rosli memaklumkan kekasihnya telah disahkan menghidap demam denggi semalam. Menurut Ridhwan, Alya mengadu tidak sihat sejak berada di pejabat.

Ridhwan berkata, Alya perlu melakukan ujian saringan COVID-19 dan perlu menjalani tempoh kuarantin sekurang-kurangnya 48 jam sebelum boleh dimasukkan ke wad.

BACA: Alya Iman Akui Bahasa Melayu Teruk, Lebih Selesa Berbahasa Inggeris

Kata Ridhwan lagi, kekasihnya itu berada dalam keadaan lemah ketika ini dan alami sakit-sakit badan, namun percaya pelakon tersebut sedang dirawat dengan sebaiknya. Menerusi Insta Story, Ridhwan turut memuat naik foto Alya terlantar di atas katil hospital.

Sementara itu, Alya menerusi Insta Story turut mengucapkan terima kasih kepada mereka yang prihatin dan menitipkan doa untuk kesembuhan dirinya.


“Dia Tak Setuju Dengan Pilihan Saya Nak Sertai Program Da’i”

Terdahulu, tular dakwaan seorang individu mendedahkan rakan baiknya menjadi mangsa rogol Da’i Syed. Bagaimanapun, pendakwah dan penyanyi menafikan perkara itu dan sudah pun membuat laporan itu.

Susulan dakwaan tersebut, bapa Da’i Syed tampil membuka mulut mengakui sudah lama mendengar berita buruk mengenai anaknya dan sudah dua tahun mesej yang dihantar kepada anaknya itu tidak dibalas.

BACA: “Mohon Allah Kembalikan Anak Saya Ke Jalan Yang Benar” – Bapa Da’i Syed

Berikutan kenyataan bapanya itu, Da’i Syed mendedahkan hubungan dengan bapanya, Syed Mohammad Shaiful sudah keruh sejak 2016 kerana keputusannya untuk menyertai program realiti Da’i tidak mendapat restu.

“Keadaan sebenar hubungan semasa antara kami adalah perkara peribadi yang perlu disimpan oleh saya.

“Cukuplah sekadar saya menyatakan bahawa ayahanda saya sudah lama meninggalkan ibu saya sejak 2017, lantas berpindah ke Kaherah, Mesir. Hubungan kami berdua keruh seawal tahun 2016 apabila dia tidak bersetuju dengan pilihan kerjaya saya untuk menyertai program Da’i.

“Namun, atas rasa hormat seorang anakanda kepada ayahandanya, saya terima nasihat yang diberikan itu dengan hati yang terbuka,” katanya.

Dalam pada itu, Syed meminta pengguna Twitter berkenaan memadam semua kenyataan tersebut serta membuat permohonaan maaf kepadanya. Ujarnya, dia akan mengambil tindakan undang-undang jika gagal berbuat demikian.

“Saya dengan ini menuntut supaya pengguna akaun Twitter berkenaan untuk memadam segala kenyataan yang bersifat fitnah, ditokok tambah, disebarkan dan ditujukan kepada saya sama ada secara langsung atau tidak langsung dengan kadar segera

“Permohonan maaf secara bertulis kepada saya juga perlu dilakukan bagi memperbetulkan keadaan. Permohonan maaf ini kemudiannya perlu disebarkan dengan cara sama fitnah ke atas saya disebarkan.

“Sebarang kedegilan oleh mana-mana pengguna akaun Twitter yang berkenaan, akan saya terima sebagai pelawaan bagi saya memulakan tindakan saman fitnah di mahkamah terhadap mereka,” katanya.


“Merasa Jugalah Duit Bantuan Walaupun Sebelum Ini Tak Layak”

Sebut sahaja soal Bantuan Prihatin Nasional 2.0 (BPN 2.0) pasti ramai yang telah merasa duit tu kan? Senang cerita siap bilang hari lagi bila lah agaknya duit BPN 2.0 nak masuk. Situasi ni pasti berlaku di kalangan anda. Jangan tipu, kami tahu anda buat begitu.Hihi

Semua sedia maklum, BPN 2.0 dimasukkan ke dalam akaun secara berperingkat dan jumlah yang dimasukkan adalah mengikut kategori kelayakan anda. Mempunyai 4 kategori kelayakan seperti yang dipaparkan dalam infografik di atas membolehkan ramai rakyat Malaysia merasai duit bantuan ini.

Tapi tahukah anda, ada juga di antara kita melalui fasa-fasa kesukaran untuk mendapat BPN 2.0. Misalnya seperti Puan Hafiza yang sebelum ini tidak menerima BPN 2.0 dan bila kami selongkar kisahnya ini yang berlaku.

“Sebelum ini saya tak dapat duit tu, tapi saya pelik jugalah kenapa saya tak layak sedangkan orang seangkatan dengan saya layak. Jadi untuk dapat kepastian saya ke pejabat Lembaga Hasil Dalam Negeri (LHDN) sebab nak tanya kenapa tak dapat.”

“Bila dengar staf tu terang baru saya faham yang saya tidak kemas kini maklumat peribadi saya walaupun maklumat tu bagi saya kecil. Bila dapat tahu BPN 2.0 ni ada, saya memang teliti habis lah dan Alhamdulillah duit bantuan tu saya dapat.”

“Dengan duit tu dapat jugalah saya beli keperluan dapur dan belanja harian. Alhamdulillah lah dengan duit tu buat saya tarik nafas lega.” Kata Puan Hafiza yang merupakan seorang suri rumah.

Bila sudah dengar kisah Puan Hafiza ini kami nak ingatkan anda jangan lupa kemas kini maklumat peribadi anda, baru lah setiap kali duit bantuan masuk anda dapat. Kiki..

Lain pula kisah dengan Puan Mardiana yang memang sebelum ini menerima duit bantuan dari Kerajaan. Hasil temu bual kami mendapati yang Puan Mardiana pandai menguruskan duit bantuan tersebut.

“Memandangkan saya sudah berumahtangga dan sudah tentu saya perlu dan bersyukur dengan duit bantuan yang saya dapat ni”.

“Saya dapat bawah kategori B40, jadi duit tu saya dan suami buat belanja harian untuk makan kami sekeluarga dan ada juga saya gunakan untuk tambah modal berniaga. Tak banyak pun lah saya tarik duit bantuan tu ke perniagaan saya, sebab Covid-19 jadi saya terfikir untuk berniaga tudung.”

“Duit tu saya guna sikit untuk beli modal tudung dan jual kepada orang kampung. Okey juga sambutan nya. Saya memang bersyukur sangat dapat BPN 2.0 ni sebab dapat jugalah saya berniaga walaupun secara kecil-kecilan”, kata Puan Mardiana yang juga menjual secara dalam talian.

Seperti yang dijelaskan sebelum ini, Bantuan Prihatin Nasional 2.0 adalah tambahan bantuan kewangan dalam pakej ‘KITA PRIHATIN’. BPN bertujuan untuk meringankan beban kewangan rakyat Malaysia yang terjejas akibat wabak Covid-19.

Bantuan ini juga boleh dikatakan sebagai pelampung ketika kecemasan untuk kita semua bangkit kembali selepas anda di antara kita yang kehilangan pekerjaan. Nasihat kami gunakan duit BPN dengan sebaiknya barulah dapat menampung anda sekeluarga.


Anzalna Nasir Borong Semua Nasi Lemak Dijual Peniaga OKU

Baru-baru ini, perkongsian pelakon Anzalna Nasir di Instagram miliknya menjadi perhatian ramai apabila memborong kesemua jualan nasi lemak yang dijual seorang warga OKU.

Menerusi perkongsian itu, Anzalna meluahkan rasa prihatin dan kagum dengan kegigihan lelaki itu yang rajin mencari rezeki mestikan berstatus OKU. Anzalna turut meminta bantuan peminat dan netizen  untuk menyalurkan maklumat serta nombor telefon lelaki itu kepadanya.

Tidak lama selepas berkongsi hantaran tersebut, Anzalna memaklumkan dia menerima maklum balas daripada seorang pengguna Instagram memberitahu maklumat tentang tentang individu OKU itu.

Difahamkan, lelaki OKU itu menjalankan perniagaan Nasi Lemak Bujang Dek Mat di Amber Business Plaza, Cheras, Kuala Lumpur berdekatan kedai serbaneka 7-Eleven LRT Cheras.

Menurutnya lagi, peniaga OKU tersebut bernama Muhammad Nor, berusia 28 tahun dan dilahirkan tanpa tangan. Dia hidup sendiri dengan menyewa bilik di tingkat atas sebuah rumah kedai berdekatan LRT Cheras.

Muhammad Nor menempah nasi lemak daripada seorang rakan di Bukit Jalil dengan harga RM1 sebelum menjualnya semula pada harga RM1.50 sebungkus.

Sekadar info, untuk membuat sebarang tempahan nasi lemak daripada Muhammad Nor, boleh menghubungi talian 017-2650799 atau melalui Facebook Dekk’s Mat.


Shima Anuar Akui Dulu Tak Pandai Masak, Tak Reti Beza Serai & Lalang

Kini sedang giat menjalankan perniagaan laksam, pelakon Shima Anuar berkata sebelum in hubungannya dengan kakak tidak begitu rapat. Namun sejak menjalankan perniagaan tersebut bersama, hubungan mereka kini semakin utuh.

Menerusi perkongsian di Instagram, Shima berkata ketika di usia kecil dia lebih rapat dengan abangnya dan sering bergaduh dengan kakaknya. Namun apabila sudah meningkat dewasa barulah mereka rapat.

“I dah takde mak masa umur 11 tahun. I ada sorang je kakak. Lain semua abg dan adik lelaki. Dulu I lagi rapat dengan abang. Selalu gaduh dengan kakak sebab I ni nakal. Kakak I dia baik. Haha. Dah tua-tua baru rapat dengan kakak,” tulisnya.

Dalam pada itu, Shima berkata satu ketika dahulu dia tidak begitu pandai memasak dan sentiasa merujuk pada kakaknya. Lebih lucu, pada ketika itu dia tidak reti membezakan antara serai dan lalang.

“So apa-apa semua refer dengan dia. I tak pandai masak pun dulu (suruh pegi ambik serai belakang rumah, aku pegi cabut lalang). Nak masak pun main belasah je. Kalau tak tau apa-apa, mesti akan tanya dia.

“Now kita orang buat @laksambys sama-sama. Dah jadi family business dah. Semua get involved. Semoga sama2 dimurahkan rezeki kita adik beradik. Inshaallah aminnn. (Nanti belikan lagi periuk2 ni ok? Thank you ngah!” tulisnya.


Alif Satar Hilang Deria Bau, Ibu & Ayah Sudah Bebas COVID-19

Sudah hampir lima hari menjalani rawatan dan kuarantin di Hospital Melaka selepas disahkan positif COVID-19 pada Ahad lalu, pelakon dan penyanyi Alif Satar memaklumkan keadaannya stabil dan baik-baik sahaja.

Bagaimanapun, Alif memberitahu dia mengalami gejala hilang deria baru sejak tiga hari lalu sehinggakan dia tidak boleh memhidu sabun mandi dan deodoran. Namun dia bersyukur ditempatkan sebilik dengan pembantu peribadi dan dijaga dengan baik oleh kakitangan hospital.

“Sudah dua ke tiga hari saya hilang deria bau. Difahamkan ini antara gejala wabak ini. Saya pakai sabun mandi dan deodaran pun tak boleh hidu bau. Namun, yang lain semuanya okay.

“Alhamdulillah, saya ditempatkan sebilik dengan pembantu peribadi. Disebabkan di sini tidak ramai pesakit Covid-19, jadi banyak katil kosong. Kami dijaga baik oleh kakitangan dan jururawat di sini,” katanya.

Alif berkata lagi ia perkara yang tidak dijangka kerana dia sentiasa mengikut SOP dan tidak tahu bagaimana boleh dijangkiti virus berkenaan kerana dia tidak bergejala mengalami demam.

“Ke mana-mana saja saya ikut prosedur operasi standard (SOP). Sewaktu nak menjalani penggambaran di Melaka saya pergi buat ujian saringan dan keputusannya negatif. Jadi, saya sambung kerja macam biasa.

“Jadi, dalam keadaan sekarang macam mana kita buat dan patuh SOP pun, kita tak tahu apa saja boleh terjadi. Apatah lagi ‘watak’ Covid-19 ini lain. Macam saya, suhu badan okay, tidak bergejala dan tidak demam. Jadi memang tak tahu,” katanya.

Dalam pada it, Alif turut memaklumkan ibu dan bapanya sudah bebas Covid-19 dan dibenarkan keluar dari Hospital Sungai Buloh, hari ini. Namun adik bongsu dan datuknya masih lagi dirawat.


Sakan Betul Sharnaaz! Ada 3 Ke 4 Isteri? Betul-Betul ‘Isteri Misteri’ Ni…

Amboi-amboi dalam diam je Sharnaaz Ahmad beristeri 3. Dah macam cerita P Ramlee, Madu 3 ni.

Bukan in real life yer, ini haa Sharnaaz bakal muncul dalam drama bersiri, ‘Isteri Misteri’ hasil kerjasama Viu Malaysia dan Media Prima Berhad pada 25 November 2020 (hari ini)!

Selain Sharnaaz Ahmad, drama bersiri komedi rumah tangga itu juga dibintangi Tiz Zaqyah, Aziera Shafinaz, Azar Azmi, Sharifah Sakinah dan ramai lagi. Fuh, semua heroin hebat-hebat belaka.

Drama bersiri 10 episod ini akan mula ditayangkan secara ekslusif selama satu jam di TV3 dan di platform Viu mulai 25 November 2020. Uih tak sabar nak tonton macam mana lah gamaknya Sharnaaz nak handle 3 isteri kan?

Kalau anda nak tahu jalan cerita ‘Isteri Misteri’, drama komedi ini mengisahkan Sharnaaz Ahmad, pemenang Pelakon Filem Paling Popular di Anugerah Bintang Popular Berita Harian 2017 yang memegang watak sebagai Rizal seorang pelabur yang sangat kaya yang mempunyai 3 orang isteri.

Tiz Zaqyah, pemenang Pelakon Wanita Terbaik di Anugerah Skrin 2016, memegang watak sebagai Emma, isteri pertama Rizal dan ibu kepada dua anaknya. Sharifah Sakinah sebagai Yatie, isteri kedua Rizal. Memang kecoh Yatie ni dalam drama komedi ni tau.

De Fam’s Azira Shafinaz pula memegang watak sebagai Lisa, isteri ketiga Rizal, yang hari-hari shopping jer dan grooming kucing kesayangan dia tu. Akhir sekali, Azar Azmi yang melakonkan watak sebagai Jun, setiausaha setia Rizal dan orang kanan, yang cuba menolong Rizal menjalani kehidupan cintanya yang rumit sambil memegang rahsia besar Rizal tentang poligami ni. Kang nanti isteri-isterinya dapat tahu, memang boleh jadi Perang Dunia Ketiga!

Banyak masalah yang timbul bila beristeri 3 ni, sampaikan salah seorang dari isterinya ini nak membunuhnya. Jadi Rizal ni dah macam Sherlock Holmes pulak dok menyiasat siapalah gerangan antara isteri-isterinya yang nak sangat bunuh dia tu sambil dibantu oleh Jun.

Bagaimana kesudahannya? Siapa antara ketiga-tiga isterinya yang ada plan nak bunuh Rizal tu? Haa…anda kena saksikan sendiri nanti yer! Sebelum tu kami kasi teaser sikit. Bagi anda suspen…jeng jeng jeng…

Sebut tentang bab poligami ni memang topik yang sangat berat. Nak nak pulak kalau pasang 3. Hah! Boleh meroyan kaum wanita weh. Gamaknya kuali terbang nanti.

Tapi selepas kami menemubual secara zoom pelakon-pelakon drama bersiri ini, ini jawapan mereka!

“Cerita ni sangat unik, ada kelainannya. Anda boleh tonton sendiri bagaimana saya sebagai Rizal carry perjalanan hidup dengan 3 orang isteri. Banyak cabarannya!”

“Dan setiap seorang isteri-isteri saya ni ada karakter masing-masing. Geram, marah, comel dan banyak lagi. Tapi yang bestnya, drama ni memang fun-fun jer!,” jelas Sharnaaz.

Bagi Aziera, dia yang pertama kalinya berlakon dalam drama komedi ni mengaku nak bawak watak ni tak susah pun sebab dia sendiri pun dah memang gila-gila!

Macam yang anda tahu, kita kan masih lagi dalam tempoh PKPB. Jadi sepanjang shooting drama komedi ini, semuanya dilakukan dalam tempoh PKP. Banyak juga cabarannya sebab nak kena kejar timing dalam PKP masa tu.

Tapi Alhamdulilah, semuanya berjalan lancar. Apa yang perlu dipuji, setiap dari pelakon handal dan juga krew drama komedi ‘Isteri Misteri’ ni mengamalkan SOP. Satu lagi semasa penggambaran berlaku, tak ramai sangat krew yang terlibat. Jadi SOP dapat dipatuhi dengan baik.

So gais, jangan lupa tonton ‘Isteri Misteri’ hari ini okay! Kami pasti 10 episod drama komedi ini menjanjikan sesuatu yang anda sendiri pun tak jangka!

Anda kena ikut rapat bagaimana Rizal ketika dia memulakan satu siri siasatan untuk mengetahui yang mana dari tiga isterinya yang ingin membunuhnya. ‘Isteri Misteri’ akan disiarkan setiap hari Rabu dan Khamis jam 6:00 petang di TV3 dan jam 7:00 malam di Viu mulai 25 November 2020.

Muat turun aplikasi Viu secara percuma di App Store, Google Play, dan smart TV ataupun anda boleh terus klik di laman web www.viu.com


“Cik B Seorang Yang Sweet, Baik Hati & Sopan Santun”

Baru-baru ini hangat diperkatakan gosip mengenai anak jutawan kosmetik Datuk Seri Vida iaitu Cik B dikatakan sudah mempunyai kekasih, pelakon baru, Aniq Suhair mengakui hubungan mereka rapat sejak berlakon bersama.

Menurut pelakon berusia 20 tahun yang juga pelakon Lelaki Lingkungan Cinta, dia selesa berkawan dengan Cik B kerana keikhlasan yang ditunjukkan oleh gadis berusia 15 tahun itu. Malah, Aniq menyifatkan Cik B seorang yang baik hati dan sopan santun.

“Kamu mula kenal dan berkawan sejak penggambaran drama Lelaki Lingkungan Cinta. Memandangkan kami banyak babak bersama, jadi daripada situlah kami mula berkawan rapat.

“Walaupun Cik B nampak pendiam tapi sebenarnya di set penggambaran dia suka bergurau. Contohnya dia pick up line dan saya suka berbalas pick up line dengan dia.

“Sejujurnya saya selesa berkawan dengan Cik B kerana dia seorang gadis yang sweet, baik hati, sopan santun dan mudah bergaul,” katanya.

Mengulas mengenai stataus Cik B memberitahu dia sudah berpunya dan berkongsi beberapa gambar bersama, Aniq minta peminat tidak ambil serius kerana ia hanyalah gurauan sesama teman.

“Saya harap orang luar tidak lihat perkongsian itu secara serius. Semua tahu Cik B masih lagi belajar dan saya pun baru melangkah masuk dalam industri ini.

“Posting di laman sosial itu hanya gurauan sahaja, tapi tak sangka pula ramai yang ambil serius sehingga ada yang tuduh saya bukan-bukan. Sejujurnya kami memang selalu bergurau dan berborak macam-macam topik,” katanya.


Reen Rahim Tak Tahan Asyik Dapat Komen Lucah

Meskipun sudah lali dengan kecaman netizen kerana berpenampilan seksi bagaimanapun, pelakon Reen Rahim dilihat tidak dapat menahan kesabarannya lagi apabila sering menerima komen lucah dari netizen.

Sebelum ini memilih untuk tidak melayan dan menyekat komen tersebut, nampaknya Reen tampil membalas komen-komen lucah daripada netizen itu serta memuat naiknya di Insta Story sebagai pengajaran.

“Penatlah nak block orang bebal ni. Selalunya aku abaikan dan block tapi hari ni macam naklah layan, nak rasa jadi bebal seronok tak. Tapi maaflah kasar bro. Artis pun manusia, reti maki juga, cuma kena ikut mood,” tulisnya.

Dalam pada itu, Reen turut berterima kasih kepada peminatnya yang sering menasihatinya dan meminta supaya bersabar serta tidak melayan netizen sedemikian.


Suami Berangan Nak Tambah Dua, Mawar Rashid Izinkan Asalkan Berkemampuan

Menjelaskan mengenai status gurauan yang dimuat naik oleh suaminya, Raf Yaakob yang mengakui tidak pernah cukup dengan satu dan mahukan dua, Mawar Rahsid berkata itu hanyalah gurauan semata-mata.

Menurut Mawar, suaminya sememangnya suka mengusik dan mengatakan Raf sebenarnya memasang impian untuk memiliki dua buah kereta jenama mewah. Ujarnya, sebagai isteri dia akan menyokong impian suaminya itu.

BACA: Ramai Tak Tahu Proses Undian, Mawar Rashid Hargai Usaha Peminat

“Raf bukan nak isteri dua, dia berangan nak ada kereta lagi satu, tak apa dia berangan jauh sebab nanti dia akan usaha dan kerja lebih keras untuk dapat benda tu.

“Berangan ni macam doa, kalau ada rezeki dia, apa salahnya. Saya sebagai isteri memang akan sokong 100 peratus pasangan saya selagi benda tu tak melanggar ajaran Islam,” katanya.

Meskipun berdepan dengan komen negatif netizen susulan gurauan tersebut, namun Mawar tidak mudah melatak dan menganggap sebagai asam garam dalam industri seni.

“Bagi saya jika ada netizen yang komen bukan-bukan kerana gurauan di media sosial itu saya anggap mereka sengaja mahukan perhatian atau mungkin belum matang.

“Sebagai seorang artis, saya tak boleh cepat melatah, anggap sahaja itu adalah asam garam dalam industri seni,” katanya.


Bengkak Di Tekak Beransur Pulih, Nabila Razali Sedia Bertanding Di SFMM35

Sebelum ini menarik diri daripada Separuh Akhir Muzik-Muzik 35 (SFMM35) berikutan masalah kesihatan dihadapainya, namun ia mungkin ‘Peluang Kedua’ buat Nabila Razali apabila saingan hari ketiga itu ditangguhkan.

Malah, Nabila juga bersedia untuk bertanding dan menyanyikan sendiri lagunya itu. Namun pengurusnya, Mohd. Asrul Abdul Talib berkata, semuanya bergantung kepada tahap kesihatan penyanyi itu.

BACA: Nabila Razali Tarik Diri Dari Separuh Akhir Muzik Muzik 35

“Kita akan melihat keadaan kesihatannya pada masa itu. Jika pulih sepenuhnya, besar kemungkinan Nabila sendiri akan buat persembahan.

“Sejak awal lagi, dia mahu menyanyikan sendiri lagu berkenaan, tapi masalah kesihatannya yang agak serius membuatkan pengurusan ambil keputusan supaya dia menarik diri,” katanya.

Berkongsikan mengenai keadaan Nabila ketika ini, Asrul berkata penyanyi itu masih dalam proses untuk pulih. Ujarnya, tindakannya menarik diri sebelum ini bukan suka-suka tetapi sudah mendapat nasihat doktor.

“Nabila tarik diri bukan suka-suka. Dia mendapat saranan daripada guru vokal seperti Datuk Syafinaz Selamat dan juga doktor pakar agar menarik diri daripada bertanding.

“Nabila masih mengalami masalah nodules iaitu sejenis penyakit berkaitan pita suara. Sekarang masih ada bengkak pada bahagian tekak namun beransur pulih,” ujarnya lagi.


RM50 Baucar PERCUMA Untuk Anda Sempena Pembukaan Sports Direct Di 1 Utama!

Promosi hebat! Bukan sehari, bukan 2 hari tapi 3 hari berturut-turut Sports Direct nak bagi diskaun kaw-kaw sempena pembukaan Sports Direct di 1 Utama! Wow!

Jadi jangan lepaskan peluang ini. Bermula dari tarikh 27 November hingga 29 November ini, cepat-cepat kena serbu sebelum orang lain yang dapatkan barang yang anda nak tu. Eh bukan itu jer tau, anda juga berpeluang untuk dapatkan baucar PERCUMA pada 28 November ini!

Sebelum tu, anda mesti dah tahu kan Sports Direct ni apa? Tipu sangatlah kalau tak tahu. Tapi takpe, kami bagitahu sekali lagi. Sports Direct ini adalah gedung sukan terbesar UK yang menjual pelbagai barang sukan dalamnya. Untuk Sports, Fitness, Fashion dan jugak Lifestyle. Semuanya di bawah satu bumbung aja! Senang kalau nak p shopping hampa ui. Rambang mata…

Sekarang ni mereka dah bukak kedai baru di 1 Utama! Ish mudah sangat lah kalau nk p beli barang sukan tu kan? Ada jer diskaun dan sales yang mereka ni buat. Kami yang tengok pun rasa geram jer. Macam nak pergi sekarang tapi belum sampai tarikh pulak. Takpe, dah siap set alarm!

So, anda pun kena lah alert jugak. Weh bila lagi nak dapatkan barang yang murah, memang boleh save bajet. Jangan ingat masa PKPB pun anda tak boleh bersukan. Jangan jadikan alasan okay. Sekarang ni nak bersukan kat rumah pun boleh!

Okay tak nak cakap banyak, anda tengok lah sendiri barang-barang yang mereka buat sales ikut tarikh yer. Nanti pilihlah nak pergi hari apa. Ingat tarikhnya bermula 27 November hingga 29 November okay!

Siapa jer tak nak barang free kalau orang nak bagi kan? Rugi yakmat ler jawabnya. Haa…kalau anda pergi Sports Direct ni, anda boleh dapatkan RM50 baucar PERCUMA pada 28 November ini.* Uish huntongnya!

1. RM50 PERCUMA untuk 50 member ONECARD pertama yang masuk ke kedai pada pukul 11 pagi.

2. Beg shopping Sports Direct PERCUMA untuk member ONECARD dengan perbelanjaan minimum RM100.

Untuk tarikh ni, anda akan dapat sales untuk produk berikut. Weh memang murah habis! Wajib beli ni.

1. Koleksi Kasut Adidas Supernova terhangat baru mendarat hanya RM99 sahaja! Super jimat dari RM450!

2. Bukan itu jer, Kasut Puma pun ada! Hanya RM99 sahaja dari RM469!

4. Beg Tote New Balance Percuma (dengan sebarang barangan NB yang dibeli)

6. Baucar tunai RM10 PERCUMA untuk sesi Snap & Share – anda snap & kongsi gambar di media sosial boleh mendapatkan baucar tunai RM10 untuk dibelanjakan di kedai on the spot!

So gais, jangan lepaskan peluang anda okay. Ajak rakan-rakan anda dan jugak famili serbu Sports Direct pada 27 hingga 29 November ini okay. Ingat, pastikan anda jaga jarak sosial anda dan pakai mask!

Semasa PKPB ini, kedai akan mula beroperasi dari 11 pagi hingga 8 malam sahaja! Untuk info lanjut sentiasa dapatkan info up to date di link Facebook Sports Direct!

Lokasi kedai Sports Direct di 1 Utama seperti berikut:
G602-G609, Ground Floor 1UE, Bandar Utama City Centre
No1, Lebuh Bandar Utama, Bandar Utama, 41200 Petaling Jaya, Selangor


“Mohon Allah Kembalikan Anak Saya Ke Jalan Yang Benar” – Bapa Da’i Syed

Sejak semalam hangat diperkatakan mengenai Da’i Syed pabila seorang netizen tampil mendakwa pendakwah dan penyanyi itu dikatakan telah membawa merogol dan membawa rakan baiknya pulang ke rumah.

Bagaimanapun, Da’i Syed telah pun membuat laporan polis dan mendakwa tuduhan tersebut tidak benar sama sekali. Susulan isu itu ramai yang menghantar mesej kepada bapa Syed sendiri iaitu Seif Jamalullail.

Respon yang diberikan sangat mengejutkan apabila dia mengakui sudah mendidik Da’i Syed dengan ajaran agama namun sejak dua tahun lalu pesanannya hanya dibiarkan tanpa sebarang balasan daripada anaknya.

“Segala didikan yang telah saya beri kepadanya sejak dari kecil adalah menurut yang agama sarankan dan tindakan utk menegur serta nasihat kepadanya telah pun saya usahakan sebaiknya , namun tiada upaya lagi bila semua message saya itu diabaikan sudah 2 tahun tanpa reply sepatah pun.

“Hingga saya serahkan urusan menegur ini kepada Allah swt untuk mengadilinya sekiranya benar dakwaan yang diviralkan dan mohon Allah mengembalikan anak saya ke jalan yg benar dan diredhoi sebelum ianya terlambat,” katanya.

Akui sudah letih dengan hal tersebut, isu yang baru viral itu sudah lama berlaku namun kembali menjadi bualan sehingga ahli keluarga terkena tempias. Bapa Syed turut meminta kepada mangsa supaya membuat laporan polis dan jika benar bersalah dia tidak akan mempertahankan anaknya itu.

“Isu viral ni dah lama, hari ni makin jadi heboh pulak.. kami dah letih nak hadap isu semacam ini, apalagi adik²nya yang masih belajar, mereka tertekan dengan soalan² sindiran dan ejekan dari teman² disekolah.

“Bagi mereka-mereka yang pernah menghubungi untuk mengadu kepada saya (yang mengaku mangsa) , pergilah lapor kepada pihak berkuasa untuk disiasat dan diambil tindakan sewajarnya.

“Saya memberi jaminan, saya tidak akan sama sekali mempertahankan atau menyebelahi anak saya, sekiranya dia memang melakukan kesalahan tersebut,” tulisnya.

Di akhir perkongsian itu, bapanya turut meminta Da’i Syed supaya meniggalkan dunia selebriti dan kembali ke jalan yang benar. Malah, dia meminta supaya anaknya tidak menggunakan agama untuk menutup kejahatan.

“Jika benar kamu berakhlak buruk seperti yang didakwa atau diviral, janganlah kamu menggunakan agama sebagai topeng untuk menutup segala kebejatanmu kerana perbuatan itu lebih hina dari iblis.

“Tinggalkan dunia selebriti dan kembalilah kejalan Allah dan jalan leluhurmu.. Kami semua merinduimu Iqmal yang dahulu,” katanya.


Datuk Alif Satar Turut Positif COVID-19

Selepas, ibu dan ayah serta adiknya disahkan positif COVID-19, terbaru pelakon dan penyanyi Alif Satar mengesahkan datuknya, Mohamad Che Noh, 91 tahun turut positif virus tersebut.

Menerusi perkongsian di Instagram, Alif memaklumkan datuknya kini dirawat di Hospital Sungai Buloh. Alif turut meminta orang ramai mendoakan untuk keluarganya yang sedang di rawat disana.

“Pakwan (datuk) saya, 91 tahun juga pesakit Covid-19. Saya minta tolong semua untuk doakan agar Pakwan saya terus kuat dan dikurniakan kesihatan seperti biasa. Semoga Allah merahmati kalian semua.

“Terima kasih warga barisan hadapan di Hospital Sungai Buloh kerana menjaga keluarga saya dan semua pesakit Covid-19. Anda semua sudah jalankan tugas dengan baik,” katanya.

Dalam pada itu, isteri Alif iaitu Sha Dila Hadid berkata, datuk Alif yang disahkan positif COVID-19 pada Sabtu lalu tidak mempunyai sebarang penyakit kronik.

“Pakwan pun disahkan positif pada Sabtu lalu. Dia tidak ada apa-apa sakit kronik, cuma jalan saja kena pimpin atau pakai tongkat. Mungkin Pakwan terkena jangkitan sebab semua bergilir-gilir menjaga dia. Kasihan juga apabila dia kena,” katanya.


Ini Yang Kami Tunggu-Tunggu & Ternyata Beri Kesan Besar!

Bercakap soal Covid-19, pasti anda semua sudah mengetahui punca dan kesannya terhadap negara, ekonomi dan masyarakat. Kedatangan wabak yang tidak diundang ini sedikit sebanyak memberi tamparan hebat kepada golongan peniaga kecil.

Dengan kehadiran virus berbahaya ini, kerajaan telah pun mengenakan Perintah Kawalan Pergerakan (PKP) sehingga menyebabkan mana-mana perniagaan haruslah ditutup buat sementara waktu bagi membanteras wabak ini.

Walaupun sekarang ni masih dibenarkan berniaga secara bersyarat, tapi nak jadi seperti dulu memang dah susah dah. Pelanggan pun berkurang. Situasi ini membuatkan ramai peniaga terputus bekalan kewangan sekaligus membuatkan mereka terpaksa kais pagi makan pagi, kais petang makan petang.

Tidak hanya mampu melihat sahaja situasi sebegini menghantui masyarakat Malaysia, Kerajaan telah pun mewujudkan Geran Khas Prihatin bagi membantu usahawan dan peniaga Perusahaan Kecil & Sederhana (PKS) mikro untuk meneruskan kehidupan seperti biasa.

Bantuan kewangan secara one-off berjumlah RM3,000 kepada PKS mikro yang berkelayakan ini mampu membuatkan golongan ini menarik nafas lega setelah ‘berperang’ dengan situasi Covid-19 yang mengubah kitaran hidup mereka.

Tamparan hebat ini juga dirasai oleh Puan Lyly Suraya yang merupakan pengusaha spa selama 3 tahun yang terletak di Langkawi, Kedah. Jika nak dibandingkan sebelum ini, perniagaan spanya mendapat perhatian ramai dan boleh dikatakan setiap bulan income yang masuk mampu buat dirinya tersenyum lebar.

“Sebelum ada virus ini, memang perniagaan saya sering dikunjungi oleh pelanggan tetap dan pelanggan baru. Tiap bulan tu, duit yang dapat boleh buat saya lega. Tapi bila munculnya wabak bahaya ini yang kita sendiri tak boleh nampak, sedikit sebanyak telah mengubah kehidupan saya sebagai pengusaha spa.”

“Jika sebelum ini saya hanya tertumpu kepada spa saya sahaja, bila ada Covid-19 saya terpaksa mencari jalan lain untuk menampung kehidupan keluarga saya. Jadi saya terpaksalah bekerja sebagai runner menghantar kuih-muih, memandangkan time PKP servis makanan mendapat kini lebih perhatian ramai.”

Dalam kami mendengar kisah Puan Lyly semasa PKP dan apa yang terjadi kepada perniagaannya, beliau sempat berterima kasih kepada Kerajaan kerana memberi perhatian terhadap golongan perniaga seperti mereka.

Keadaan spa milik Puan Lyly sebelum dan selepas menerima bantuan Kerajaan

“Apa yang boleh saya katakan adalah inisiatif bantuan Geran Khas Prihatin ini mampu buat saya bangkit semula selepas perniagaan ditutup selama beberapa bulan.

“Dengan duit yang saya dapat tu, saya bangkit semula dengan upgrade spa. Saya beli katil urut yang memang sebelum ini saya nak beli dan ada lah tambah sikit-sikit barang spa saya tu. Lepastu, saya mula war-warkan kembali pembukaan spa saya melalui media sosial untuk memberitahu pelanggan yang spa saya dah mula beroperasi. Kiranya memang duit tu saya tumpu khas kepada perniagaan sahaja, sebab ni jer punca rezeki saya,” jelas Puan Lyly yang terkesan dengan wabak berbahaya ini.

Tidak hanya berhenti di situ, kami juga ada riki-riki kisah seorang penjual makanan yang sebelum ini permintaan makanan keluarannya mendapat sambutan tinggi hingga sampai menjelajah satu Malaysia. Hebat tu!

Nurul Syuhada yang berasal dari Kelantan sebelum ini memang sangat gigih melakukan perniagaan menjual pelbagai jenis barangan makanan bersama suaminya. Bukan nak cakaplah, memang pernigaaannya ini mendapat permintaan yang tinggi terutamnya makanan Kelantan. Namun selepas PKP, kehidupan mereka sedikit terkesan kerana permintaan makanan Kelantan kurang mendapat sambutan.

“Saya berniaga ni sudah lama, hampir 8 tahun. Sebelum ini memang permintaan agak tinggi sehingga terpaksa dibantu oleh adik lelaki saya untuk buat servis pengeposan barangan makanan kering ni. Tapi bila timbulnya wabak ini, kami sekeluarga terkesan kerana tak dapat untuk merentas negeri.”

“Macam saya jual keropok lekor, satay ikan semua tu, semuanya kami membuat penghantaran sendiri sehingga ke Kedah pun ada. Jadi tiap bulan tu memang akan keluar negeri lah ikut permintaan pelanggan. Bila Covid-19 mula ‘menyerang’ permintaan tu ada cuma tak banyak macam selalu. Kami hanya boleh pergi ke negeri yang dibenarkan sahaja.”

“Bila tengok income, tak macam sebelum ini, kami gunakan duit bantuan Geran Khas Prihatin ini untuk membeli barangan macam pakaian harian, produk kesihatan dan ada barangan lain lagi untuk kami berniaga secara online. Jadi boleh lah tampung kehidupan kami sekeluarga dengan cara macam ini,” kata Nurul Syuhada yang juga merupakan peniaga berdaftar SSM.

Jika itu mengenai peniaga barangan mentah, kali ini kami tanya pula peniaga yang jual makanan satay yang sebelum ini menerima permintaan yang tinggi di kalangan peminat-peminatnya.

Pengusaha yang ingin dikenali sebagai Helmi ini memberitahu bantuan yang diberi oleh kerajaan itu digunakannya untuk membeli barangan mentah seperti ayam, daging untuk dijadikan satay.

“Saya ada kilang yang memproses satay jadi duit yang saya dapat tu, dapatlah saya beli bahan mentah sendiri. Kiranya saya tak bergantung kepada sale kilang semata-mata lah.”

“Jadi dengan bantuan ini saya dapat meneruskan perniagaan saya seperti biasa. Dari segi permintaan satay pula memang sangat tinggi. Duit bantuan Kerajaan ini memang banyak membantu saya dalam perniagaan. Dapat juga lah saya keluarkan satay setiap hari walaupun gejala Covid-19 masih ada,” kata Helmi yang turut mempunyai gerai GoSatay yang terletak di Seksyen 13, Shah Alam.

Rata-rata peniaga yang kami temubual ni, kebanyakannya berpuas hati dengan bantuan yang diberikan oleh Kerajaan. Meskipun sebelum ini mereka buntu dalam memperkembangkan perniagaan mereka gara-gara Covid-19, tapi sekarang Alhamdulilah, Kerajaan faham dan dengar suara mereka. Dapatla bantu apa yang patut kan? Moga terus sukses lagi dalam perniagaan!


“Dulu Ingat COVID-19 ‘Propa’, Dah Ada Orang Terdekat Kena Baru Sedar”

Mengakui dia merupakan salah seorang kontak rapat kepada Alif Satar yang disahkan positif Covid-19, Pengarah dan pelakon popular Michael Ang segera melakukan ujian saringan sebagai langkah berjaga-jaga.

Meluahkan rasa syukur selepas disahkan bebas daripada virus berkenaan, Michal berkata pada awalnya skeptikal tentang wabak itu, namun pandangannya berubah apabila kenalan terdekat dijangkiti wabak tersebut.

BACA: Dikutuk Nampak Tua Selepas Kurus, Michael Ang Tegur Netizen Biadap

“Pesanan saya kepada semua yang menonton video ini, this covid is real! Sebelum ini I sendiri ada perasaan ragu-ragu kononnya I kebal takkan kena covid, malah baru-baru ini I ada berbual dengan seorang kawan tentang benda ni.

“Disebabkan kita tak ada orang yang dekat dengan kita kena benda ni, jadi kita tak tahu sejauh mana kebenarannya benda ni.

“Sampai terfikir entah-entah semua ini ‘propa’…Tapi bila orang terdekat dengan kita sendiri dah disahkan positif barulah sedar diri yang benda ni real,” katanya.

Dalam pada itu, Michael turut menitipkan pesanan kepada semua supaya menjaga diri serta berhati-hati setiap kali keluar rumah kerana COVID-19 bukan perkara boleh dibawa main.

“Jadi kepada anda semua, tolonglah berhati-hati, ikut SOP, buat apa yang kita perlu, pakai pelitup muka, cuci tangan dengan pembasmi kuman selalu, jaga penjarakan sosial, kalau keluar balik terus mandi, jaga diri anda sebaik-baiknya.

“This thing is real and dia takkan kenal orang, sesiapa pun boleh kena..Hati-hati dan kekal selamat untuk diri sendiri dan orang tersayang,” katanya.

Diawal perkongsian video itu, Michael turut menjelaskan menjelaskan tentang keputusannya membuat ujian calit dan bagaimana dia menjadi kontak rapat Alif Satar.

“I memang kontak rapat Alif Satar, bertemu dengan beliau pada 11 November lalu, terserempak di sebuah kafe.

“Saya dah buat test dan hari ini (semalam) dah dapat panggilan daripada hospital di Damansara tempat saya menjalankan ujian calit semalam dan keputusannya adalah negatif,” katanya.


Hilangkan Salah Faham Anda Tentang Bantuan Bayaran Balik Pinjaman Bersasar!

Kadang-kadang kita ni selalu sangat dengar cakap orang daripada nak cari info ataupun cari orang yang betul-betul lebih afdal tentang apa-apa satu maklumat yang sahih. Anda mesti salah seorang dari golongan macam ni kan? Yelah, benda nak senang jer kan?

Lepas jer pengumuman Belanjawan 2021 6 November haritu, perbincangan tentang Bantuan Bayaran Balik Pinjaman Bersasar ni dah mula kecoh terutamanya kat media sosial lah. Bertubi-tubi soalan dan fakta salah yang anda gembar gemburkan. Sampaikan menimbulkan rasa panik kat orang. Tambah-tambah pada yang tak begitu ‘mesra alam’ sangat dengan media sosial ni.

Memang pengumuman Bantuan Bayaran Balik Pinjaman Bersasar ni satu berita gembira buat semua, tak kiralah sama ada anda berpendapatan rendah atau sederhana dan jugak dalam perniagaan. Bantuan ini disediakan untuk semua yang terjejas akibat pandemik COVID-19 dan bukan hanya untuk golongan B40 dan perusahaan mikro jer tau.

Selepas moratorium selama enam bulan berakhir, Bank Negara Malaysia (BNM) faham dan sedar tentang kesukaran yang anda terpakasa alami ni. Ye lah mana nak bayar hutang itu ini, nak nak pulak yang hilang kerja, lagilah terasa beban tu. Sadis kan? Sabar okay, ada jalannya.

Sebab itulah institusi perbankan akan terus membantu anda yang sedang hadapi cabaran sekarang ni dengan melalui program Bantuan Bayaran Balik Pinjaman Bersasar. Alhamdulilah…tapi tulah, bila dah bagi, eh lain pulak cerita yang sampai. Aduh!

Rupanya banyak salah faham tentang Bantuan Bayaran Balik Pinjaman Bersasar ni. Menerusi posting di laman Facebook Bank Negara Malaysia Central Bank of Malaysia (Official), memang banyak sangat tanggapan salah tentang bantuan itu. Amboi nak jadi team ‘Makcik Bawang dok sebar benda salah ni?

Kalau anda nak tahu, setakat ini, BNM dah pun menerima 650,000 permohonan dan telah pun meluluskan bantuan pembayaran untuk 98% daripadanya! Haa, ada 40% peminjam untuk perlanjutan moratium dan 60% memilih untuk mengurangkan ansuran.

Untuk anda yang ada masalah, jangan risau! Bergantung pada keadaan anda, boleh jer anda nak mohon agar bayaran balik ansuran bulanan dikurangkan atau moratorium dilanjutkan. Pada anda yang tak perlukan bantuan ni buat masa sekarang, boleh memohon bantuan bayaran balik pinjaman sepanjang tahun 2020 hingga tahun 2021 kalau keadaan kewangan anda berubah pada masa hadapan. Mana lah tahu kan tetiba kedepan ni anda alami kesukaran, boleh jer nak mohon semula okay?

Lagi pun, sekarang bank akan mengambil kira bukan hanya pendapatan peminjam untuk mengurangkan bayaran ansuran mereka, tetapi juga pendapatan pasangan masing-masing yang turut terjejas akibat pandemik. Pendapatan isi rumah ini termasuklah dari segi pengurangan hasil berniaga pasangan ataupun pendapatan disebabkan tiada kerja lebih masa (OT).

Okay panjang pulak explain kat atas tu. Dengan harapan anda faham lah yer. Okay now kita tengok pulak tanggapan salah yang anda dok cakap-cakapkan pasal bantuan ini. Suka nau gembar-gemburkan berita yang salah. Jadi meh sini kami terangkan pada anda okay. Baca dan fahamkan satu persatu info di bawah!

Sebenarnya: Peralihan daripada moratorium automatik kepada bersasar ni tak bermakna bantuan ditarik balik, tapi, bantuan tetap diberikan kepada anda yang memerlukan.

Kini anda ada pilihan untuk selesaikan bayaran balik pinjaman kewangan anda tu. Pastikan bersesuaian dengan keperluan anda lah yer.

Sebenarnya: Bantuan terus disediakan kepada semua golongan peminjam yang terjejas akibat pandemik tidak kira golongan berpendapatan rendah, tinggi atau perniagaan. Bukan hanya untuk B40 sahaja okay.

Sebenarnya: Terdapat beberapa golongan tidak perlu memberikan dokumen seperti B40, penerima BSH atau BPR, perusahaan mikro. Memandai jer anda cakap bank mintak dokumen banyak. Lain kami tanya terus pada orang yang lebih tahu okay. Bukan bercakap dengan jiran sebelah jer.

Sebenarnya: Tempoh proses permohonan bergantung pada situasi. Contohnya macam penerima BSH dan perusahaan mikro hanya ambil masa dalam 24 jam sahaja manakala penerima BPN dalam masa 5 hari dan PKS pula 14 hari. Begitu. Tak adalah lama mana gais.

Sebenarnya: Bank masih beroperasi seperti biasa, anda juga boleh memohon melalui beberapa saluran seperti telefon, e-mel atau dalam talian. Jangan jadikan PKPD dan PKPB tu alasan okay.

Sebenarnya: Anda boleh berbincang dengan bank untuk bantuan lain seperti moratorium, kurangkan kadar ansuran dan lanjutkan tempoh pinjaman dan tukar kepada kemudahan lain misalnya kad kredit kepada pinjaman bertempoh. Bincang dulu dengan pegawai bank. Jangan jump into conclusion.

Sebenarnya: Faedah akan terus dikenakan atas jumlah ansuran. Jadi pertimbangkan pilihan anda dengan teliti atau sambung ansuran pinjaman jika anda mampu.

Sebenarnya: Semua permohonan Bantuan Bayaran Balik Pinjaman Bersasar sebelum 30 Jun 2021 tidak akan dipaparkan dalam rekod CCRIS. Jangan risau!

Okay settle! Semua 8 benda penting yang kami kongsi ni dah dapat penerangan yang betul kan? jadi, jangan dok ‘membawang’ cerita lain pulak kat jiran-jiran tu. Anda ikut step kat bawah ni. Ada 3 benda penting yang anda kena buat.

Hanya tiga langkah yang perlu anda lakukan iaitu
1. Hubungi bank anda dahulu.
2. Hubungi AKPK di 03-2616 7766 untuk mendapatkan nasihat atau pilihan bantuan bayaran balik alternatif.
3. Hubungi BNMTELELINK melalui talian 1-300-88-5465 atau bnm.my/RAsurvey untuk membuat aduan sekiranya ada sebarang masalah atau tidak dilayan. Anda boleh isi borang di link sama.

Jadi bagi anda yang betul-betul memerlukan Bantuan Bayaran Balik Pinjaman Bersasar ini, bolehlah membuat permohonan segera. Good luck! Semoga bermanfaat!


Da’i Syed Dituduh Rogol, Bawa Balik Gadis Ke Rumah?

Tiada angin tiada ribut hangat diperkatakan di laman Twitter apabila seorang netizen mendakwa seorang pendakwah dan penyanyi Da’i Syed yang dikatakan telah membawa pulang dan merogol seorang gadis.

Menerusi pendedahan tersebut, netizen itu mendakwa rakan baiknya seorang yang naif telah menjadi mangsa rogol Dai Syed. Dakwa netizen itu lagi, sudah ramai gadis turut menjadi mangsa pendakwah tersebut.

Netizen itu mendakwa sudah banyak perempuan pendakwah berkenaan bawa pulang ke rumah. Ujarnya, rakan baiknya dikatakan mengalami trauma selepas mendakwa penyanyi lagu Ya Agmal Eyoun itu bertindak sedemikian.

Dalam pada itu, gadis itu turut berkongsi beberapa paparan skrin mesej daripada beberapa individu lain yang mendakwa turut menjadi mangsa pendakwah berkenaan.

Lebih mengejutkan seorang individu mendakwa bertemu dengan pendakwah itu ketika program Jom Heboh dan kemudian ada berbalas mesej. Namun mengejutkan apabila mendakwa Da’i itu ajak untuk ‘check in’ hotel.

Memetik laporan Murai, pengurus kepada Dai Syed telah dimaklumkan mengenai dakwaan itu dan akan melakukan siasatan serta mengeluarkan kenyataan rasmi dalam masa terdekat.

Untuk rekod, Da’i Syed atay nama sebenarnya Syed Shah Iqmal Syed Mohammad Shaiful Jamalullail itu merupakan peserta program Da’i musim ke-4 pada tahun 2016.


“Alif Menangis, Minta Maaf Berkali-Kali”

Terpaksa menangguhkan drama Penjara Janji berikutan watak utama, pelakon dan pengacara Alif Satar disahkan positif COVID-19, penerbit drama berkenaan, Sheila Rusly akur dengan keputusan tersebut.

Meskipun tindakan tersebut memberikan kesan dari segi kos pembikinan drama, namun dia tidak mahu menanggung risiko memperjudikan nyawa dan keselamatan artis serta kru produksi.

“Apabila perkara ini terjadi, artis dan kru produksi diarahkan pulang ke rumah untuk menjalani kuaratin. Walaupun sudah melakukan ujian saringan sebelum ke lokasi penggambaran di Melaka, tetapi mereka perlu membuat ujian saringan berkenaan sekali lagi.

“Ujian saringan perlu dilakukan kerana artis dan kru yang terbabit dalam drama ini adalah kontak rapat Alif,” katanya.

Tidak menyalahkan Alif di atas apa yang berlaku, ujarnya, Alif menghubunginya menerusi Facetime minta maaf berkali-kali, sambil menangis kerana menganggap apa yang berlaku menyusahkan banyak pihak.

“Saya faham dijangkiti COVID-19 bukanlah kehendak Alif, malah saya melihatnya sentiasa menjaga diri dan mengamalkan prosedur operasi standard (SOP) sepanjang menjalani penggambaran.

“Perkara sudah jadi, nak buat macam mana? Jika saya marah atau mengamuk, ia tidak akan mengubah apa-apa. Ini bukan kali pertama saya bekerjasama dengan Alif. Dia seorang yang sangat komited dengan kerja dan tidak pernah membawa masalah kepada produksi,” katanya.

Dalam pada itu, Sheila memaklumkan ketika sesi penggambaran pada 19 November lalu, Alif ada mengadu keadaan dirinya yang kurang sihat namun hanya menyangka mungkin kerana penat berulang alik.

“Alif ada mengadu pada kru yang dia mengalami sakit tekak dan sengal di bahagian tubuh. Waktu itu, kami tak syak apa-apa dan menyangkakan disebabkan penat kerana terpaksa berulang alik dari Kuala Lumpur ke Melaka.

“Saya memintanya menjalani pemeriksaan di hospital apabila dihubungi oleh bapanya yang memaklumkan individu yang ditemui pada 17 November lalu positif COVID-19.

“Berdasarkan keputusan x-ray, memang tak nampak sebarang gejala pada bahagian paru-parunya. Namun, hasil ujian darah akhirnya mengesahkan yang Alif positif COVID-19. Insya-Allah, saya mendoakan semoga Alif segera sembuh,” katanya.


Siti Nurhaliza Tunjuk Nasi Ayam, Peminat Nampak Baby Bump?

September lalu timbul spekulasi penyanyi tersehor tanah air, Datuk Seri Siti Nurhaliza sedang hamil anak kedua apabila tular video aksi spontan anaknya, Siti Aafiyah yang beberapa kali cuba mencium perut ibunya.

Bagaimanapun, sehingga kini spekulasi itu masih lagi menjadi tanda tanya peminat sama ada benar atau tidak penyanyi itu kini hamil anak kedua.

Namun, baru-baru ini seorang pengguna Twitter berkongsikan video daripada Insta Story Siti memaparkan penyanyi itu sedang merakamkan nasi ayam yang diterima namun lain yang menjadi perhatian netizen.

Rata-rata netizen berkata mereka seolah nampak seperti baby bump di dalam video tersebut dan bersetuju bahawa ada kemungkinan Siti kini sedang hamil anak kedua.

Malah, meneruusi beberapa lagi Insta Story yang lain turut menampakkan bayang-bayang bentuk badan penyanyi itu seperti sedang mengandung.  Meskipun tiada pengesahan lanjut daripada Siti sendiri, namun rata-rata netizen dan peminat teruja sekiranya perkara itu benar berlaku.


Kembali Popular, Ramai Kawan Diva AA Muncul Tanya Khabar

Muncul dalam musim kedua program realiti terbitan TV3, Lagu Cinta Kita (LCK2), Azwan Ali atau lebih dikenali sebagai Diva AA menjadi bualan ramai. Malah, ramai yang memuji pengacara itu tampil profesional di pentas.

Syukur di atas rezeki yang tidak diduga itu, Azwan berkata selepas kembali mengacara, ramai rakan-rakan lamanya yang pernah menjauh suatu ketika dahulu muncul semula serta menghubunginya bertanya khabar.

“Sekarang ini, apabila nama saya makin disebut-sebut, ramai jugalah rakan lama sejak dari sekolah dan dalam industri dulu sudah menghubungi ucap tahniah. Mereka juga tanya khabar dan kembali ingat pada saya,” katanya.

Ujarnya, ketika zaman kejatuhannya ramai rakan-rakannya yang lari dan jika berjumpa seolah tidak mengenalinya. Azwan turut mempersoalkan mengapa perlu ada budaya menyanjung seseorang ketika mereka itu popular sahaja.

“Kalau dulu, saat saya jatuh ramai yang ‘lari’ dan jika berjumpa pun mereka tidak kenal. Bukan saya nak merungut atau tidak menghargai persahabatan, tetapi kenapa perlu membudayakan sanjungan pada seseorang itu dibuat pada ketika dia popular.

“Kenapa dahulu, tidak terus bersama-sama dengannya di saat dia jatuh. Itu yang menjadi persoalan dan saya sebenarnya tidak minta pun dihargai tetapi bersahabatlah dengan ikhlas,” katanya.


Puteri Aishah Terpotong Jari Kelingking, Perlu Jalani Pembedahan

Nasib tidak baik menimpa pelakon Puteri Aishah apabila mengalami kecederaan parah pada bahagian jari kelingking tangan kirinya selepas terkena hirisan pisau.

Dalam kejadian yang berlaku petang semalam, jari tangannya itu terkoyak ketika mahu memotong buah. Pengurusnya, Iman Tang berkata kecederaan di jari Puteri itu agak serius dan perlu segera menjalani pembedahan.

“Ketika kejadian, Puteri mahu memotong buah. Mungkin disebabkan buah terlalu keras dan pisau pula licin, lantas menghiris jari kelingking sebelah kiri hingga terkoyak dan mengalirkan banyak darah.

“Dengan dibantu seorang teman, Puteri kemudiannya di bawa ke sebuah hospital swasta di Ampang untuk mendapatkan rawatan. Mengikut laporan doktor, kecederaan di jarinya agak serius. Untuk mengelakkan kesan jangka panjang, Puteri perlu menjalani pembedahan segera,” katanya kepada BH Online.

Dalam pada itu, Iman memberitahu keadaan pelakon itu kini stabil dan meminta peminat mendoakan kesejahteraannya agar segera sembuh.

“Saya masih belum berkesempatan bertemu dengannya kerana ada urusan ketika kejadian berlaku. Lagipun, waktu melawat sudah tamat. Keadaannya stabil mungkin disebabkan doktor memberi ubat tahan sakit ketika di bilik kecemasan.

“Insya-Allah, esok saya akan melawat Puteri Aishah dan akan maklumkan perkembangan terkini. Mujur, dia baru selesai menjalani penggambaran. Kalau tidak, susah juga. Kepada peminat Puteri, sama-samalah mendoakan supaya dia segera sembuh,” ujarnya.


Alif Satar Tenteramkan Hati Dengan Baca Al-Quran

Pelakon dan pengacara Alif Satar disahkan positif Covid-19 semalam, isterinya Sha Dila Halid, berkata ketakutan yang selama ini tiada siapa ingin melaluinya akhirnya terjadi jua.

Redha dan pasrah di atas apa yang berlaku, bagaimanapun Sha Dila memberitahu dia tidak dapat menahan air mata apabila melihat ketiga-tiga anaknya perlu melalui ujian saringan dan berharap mereka bebas dari wabak tersebut.

BACA: Rakan Artis Buat Ujian Saringan, Alif Satar Tak Putus-Putus Mohon Maaf

Sha berkata dia dan anak-anak sudah pun melakukan ujian saringan di kediamannya, jam 9.30 pagi, hari ini dan perlu menunggu selama 24 jam untuk mengetahui keputusan.

“Saya minta jauh dari dijangkiti Covid-19, selama ini. Satu pengalaman yang saya percaya semua orang enggan melaluinya, tetapi akhirnya datang juga. Saya hanya reda dan pasrah. Jauh di lubuk hati, saya mengharapkan keputusan yang diperoleh menyebelahi saya dan anak-anak.

“Saya menitiskan air mata melihat tiga cahaya mata perlu melalui ujian swab. Anak sulung agak okay dan hanya terkejut apabila melakukan ujian calitan pada bahagian hidung dan mulut.

“Anak kedua mulanya agak takut, tetapi berjaya ditenteramkan. Anak bongsu pula hanya menangis sekejap, kemudiannya kembali tenang,” katanya.

Dalam pada itu, Sha berkata suaminya yang kini menjalani kuarantin di sebuah pusat perubatan di Melaka berada dalam keadaan tenang dan banyak membaca Al-Quran serta melakukan aktiviti berfaedah.

“Saya tahu emosi dan fikiran Alif terganggu, namun dia tak mahu larut dengan perasaan dan kegelisahan hati. Alif cuba alih perasaan tidak tenteram dengan bersenam, membaca al-Quran dan pelbagai aktiviti lain. Dalam masa sama, Alif juga bimbangkan keadaan saya dan anak-anak.

“Jika ikutkan, Alif nak minta dipindahkan ke pusat perubatan di Sungai Buloh, tetapi doktor tidak membenarkan. Saya tak putus berdoa supaya suami terus kuat dan sembuh secepat mungkin,” katanya.


“Syamsul Tahu Sebab Apa Saya Keluar Rumah”

Hangat diperkatakan mengenai kemelut rumah tangga pelakon dan pengarah terkenal Syamsul Yusof, terbaru isterinya, Puteri Sarah Liyana mengakui sudah dua bulan tidak tinggal sebumbung dengan suaminya

Sarah berkata tiada sebab dia berbuat demikian sekiranya ‘masalah’ yang paling ditakuti dalam perhubungan rumah tangga tidak berlaku. Ujarnya, Syamsul tahu mengapa dia bertindak keluar dari rumah.

” “Dia (Syamsul) tahu sebab apa saya keluar rumah dan dia juga tahu sebab apa saya ‘dingin’. Apabila keluar cerita sebegini, saya percaya ada pihak lain yang suka.

“Dalam perkara ini, saya tidak mahu dianggap punca terhadap apa yang berlaku sekarang. Tentu saja sebagai lelaki, suami dan ketua rumah tangga dia perlu bertanggungjawab di atas semuanya. Itu yang saya harapkan,” katanya.

Sebelum ini memuat naik kisah curang dan orang ketiga dalam perkahwinan di Insta Story, namun Sarah enggan mengulas lanjut. Ditanya adakah ‘masalah’ rumah tangga mereka membabitkan orang ketiga, Sarah meminta tanyakan kepada Syamsul.

“Saya tidak mahu mengulas lanjut mengenai perkara ini, tapi cukup untuk saya katakan ada ‘masalah’ yang wujud dalam rumah tangga kami. Soalan ini kena tanya pada dia,” katanya.

Meskipun berdepan kemelut rumah tangga, namun Sarah berkata dia masih menyayangi perkahwinan mereka yang sudah dibina sejak enam tahun lalu dan sentiasa akan berada di belakang suaminya.

“Tiada siapa mahukan masalah dan perpisahan. Saya tetap berdiri di belakang dan menyayangi dirinya sebab dia adalah syurga saya,” katanya.


“Memang You Nyanyi Tak Sedap, Terima Je Lah Hakikat”

Menyanyikan lagu Aku Bidadari Syurgamu oleh Datuk Seri Siti Nurhaliza di pentas Separuh Akhir Muzik-Muzik (SFMM35) baru-baru ini, namun ramai yang mengkritik nyanyian Aishah tiada jiwa dan penghayatan.

Bukan hanya meninggalkan komen negatif, malah ada yang menghantar mesej melalui DM di Instagram mengkritik penyanyi itu. Malah, netizen itu turut mengatakan Tuhan tarik nikmat suara kerana terlalu sombong.

Menerusi Instagram, Aishah dilihat ada memuat naik paparan skrin mesej daripada netizen itu yang sewenang-wenangnya menjatuhkan hukum terhadapnya serta merasakan dirinya Tuhan.

Menyifatkan individu berkenaan seorang yang pengecut kerana tidak menggunakan gambar wajahnya sendiri, Aishah mengajak individu berkenaan untuk bersemuka. Malah, Aishah turut memberi kata-kata sindiran mahu berkenalan dengan individu itu.

Terdahulu, pencipta lagu tersebut Ippo Hafiz meluahkan rasa kecewa apabila membaca komen yang dilontarkan netizen tanpa memikirkan perasaaan Aishah.

Ippo turut meminta netizen di luar sana supaya jangan sesekali menyalahkan Aishah kerana dia telah mencuba yang terbaik. Malah, dia dan penyanyi asal sangat berpuas hati dan berterima kasih dengan apa yang dilakukan Aishah.


Kongsi Gambar Boyfriend, Netizen Ucap Tahniah Pada Cik B

Siapa yang tak kenal dengan anak perempuan kepada usahawan kosmetik, Datuk Seri Vida iaitu Cik B. Namun kini boleh dikatakan Cik B semakin popular daripada ibunya sejak bergelar pelakon dan dengar cerita sudah ada kekasih hati.

Mana tidaknya, perkongsian terbaru Cik B ternyata mengejutkan peminat apabila memuat naik gambar kekasih hatinya menerusi Insta Story. Malah, menerusi perkongsian itu Cik B turut sertakan kapsyen ‘with my fav person’.

Difahamkan, pemuda berkenaan merupakan pelakon drama Lelaki Lingkungan Cinta, iaitu Aniq Suhair. Lebih mengukuhkan lagi spekulasi tersebut, Cik B turut memuat naik twit mengatakan dia kini sudah berpunya.

Meskipun terkejut, rata-rata netizen mengucapkan tahniah kepada Cik B dan turut mempersoalkan sama ada perkara itu benar atau pun tidak.

Dalam masa yang sama, ada juga yang mengatakan mungkin mereka hanya mempromosikan drama lakonan mereka yang berjudul Lelaki Lingkungan Cinta yang kini sedang disiarkan di kaca televisyen. Menerusi drama itu, watak yang dipegang oleh Aniq menyimpan perasaan terhadap Cik B.

Jika benar pun apa salahnya, kacak betul ‘boyfriend’ Cik B. Mesti seronok dan teruja DSV kalau dapat tahu Cik B dah ada boyfriend.


Mural Siling Tandas Dikritik, Hanis Zalikha Padam Komen Netizen

Bukan sahaja bergelar usahawan berjaya, jika anda mengikuti perkembangan pelakon terkenal Hanis Zalikha, pasti anda tahu bahawa Hanis kini dilihat semakin aktif menceburi bidang reka bentuk dalaman.

Menerusi Instagram, Hanis juga sering berkongsikan perkembangan terbaru mengenai reka dalaman rumah pelanggannya. Namun, satu entri Hanis dikritik apabila memasang mural di siling tandas rumah pelanggannya.

BACA: Hanis Zalikha Hanya Benarkan Anak Tengok TV Hujung Minggu Sahaja

Seorang netizen turut meninggalkan komen panjang mengenai bahaya pemasangan mural atau wallpaper di siling terutama di tandas kerana ia hanya satu pembaziran dan boleh memberi kesan pada kesihatan.

Malah, netizen itu turut mendakwa usahawan tersebut tidak mengkaji atau melakukan pemeriksaan seperti sistem pengudaraan, masalah mekanikal dan struktur terlebih dahulu.

Bagaimanapun difahamkan, komen netizen tersebut pada Instagram Hanis itu telah dipadam mungkin kerana tidak mahu mencetuskan perbalahan di ruangan komen.

Namun, isu itu terus hangat diperkatakan di laman Twitter dimana netizen terus menyuarakan pendapat mereka tentang perkara tersebut. Bagaimanapun, ada netizen mendakwa ubah suai itu dilakukan pada rumahnya dan bukan pada rumah pelanggannya.

Mungkin Hanis tahu apa yang dilakukannya. Apa pun kita nantikan sahaja penjelasan daripada Hanis sendiri daripada terus bertelagah.


Terpaksa Tunda Majlis Nikah, Isa Khan Menangis Depan Ibu Risteena

Sepatutnya diijabkabulkan pada 21 November lalu, pasangan pelakon Risteena Munim dan Isa Khan terpaksa menangguhkan majlis perkahwinan mereka ke tarikh lain disebabkan pandemik COVID-19.

Perkara itu dimaklumkan oleh Risteena menerusi satu perkongsian video di Instagram. Menerusi entri itu, Risteena berkata segala persiapan sudah dibuat untuk majlis tersebut namun mereka hanya mampu merancang.

“Sepatutnya saya dan Isa Khan akad nikah pada 20.11.2020 sehari selepas hari jadi saya. Segala persiapan telah pun dibuat. Tetapi disebabkan situasi pandemik yang dihadapi, majlis terpaksa ditunda ke tarikh yang baru.

“Kita hanya mampu merancang, Allah sebaik baik perancang. Kami akan bersama-sama dan akan lebih kuat dalam menjalani segala dugaan,” tulisnya.

Menerusi perkongsian itu, Isa dilihat tidak dapat menahan sebak sehingga menitiskan air mata dihadapan ibu Risteena. Turut kedengaran, Isa berkata banyak dugaan ditempuhi mereka untuk menghalalkan hubungan.

Dalam pada itu, Risteena meluahkan rasa syukur dikurniakan keluarga yang sentiasa memberi sokongan dan mendoakan agar segala urusan perkahwinan mereka akan dipermudahkan.

“Saya bersyukur mempunyai keluarga yang sentiasa memberi sokongan dan pasangan yang sangat mencintai saya. Semoga semua urusan dipermudahkan. Doakan yang baik-baik,” tulisnya lagi.

Isa dan Risteena telah mengikat tali pertunangan pada 23 November tahun lalu ketika bercuti di Bali, Indonesia


Rakan Artis Buat Ujian Saringan, Alif Satar Tak Putus-Putus Mohon Maaf

Susulan berita Alif Satar disahkan positif COVID-19, mereka yang terlibat separuh akhir Muzik Muzik 35 (SFMM 35) turut melakukan ujian saringan berikutan Alif merupakan peserta SFMM 35 pada hari pertama.

Antara selebrti yang berkongsi melakukan ujian saringan Covid-19 di Instagram mereka semalam adalah pengacara Sherry Alhadad dan Haziq Husni serta Hael Husaini, Zynakal, Ernie Zakri, Syamel, Aina Abdul dan Stacy.

Namun apa yang menjadi perhatian adalah Alif dilihat membuat permohonan maaf di ruangan komen setiap artis yang terpaksa melakukan swab test disebabkan menjadi kontak rapatnya. Dalam pada itu, Alif turut mendoakan kesejahteraan mereka sekeluarga dan terhindar daripada wabak tersebut.

Tidak menyalahkan Alif di atas apa yang berlaku, rata-rata rakan artis mendoakan agar Alif segera sembuh. Apa pun diharap Alif cepat pulih dan ahli keluarganya turut terhindar dari wabak berkenaan.


Syamsul Yusof Akui Dah Tak Sebumbung Dengan Isteri

Sebelum ini hangat diperkatakan mengenai kemelut rumah tangganya, pelakon dan pengarah Syamsul Yusof mengakui sudah tidak tinggal sebumbung dengan isterinya, pelakon Puteri Sarah Liyana.

Tidak pernah cuba menyembunyikan perkara itu sebelum ini, Syamsul berkata tiada apa yang hendak disorokkan.

BACA: Syamsul Yusof Akui Gila Kerja Mungkin Punca Kemelut Rumah Tangga

“Bila dah tanya macam ini, saya jawablah memang kami sudah tidak tinggal sebumbung lagi. Bagi saya, tak ada apa yang nak disorokkan pun.

“Saya pun sekarang beritahu apa yang saya rasa nak beritahu, asalkan pada saya ia tak ada masalah untuk dikongsikan,” katanya kepada Harian Metro.

Mengulas mengenai permasalahan rumah tangganya, Syamsul berkata <span;>dia serta isterinya, masih dalam proses memperbaiki hubungan mereka dan tidak mahu bercerai. Ujarnya, mereka juga perlu memikirkan tentang anak-anak.

“Sekarang ini, saya dan Sarah masih lagi dalam proses cuba memperbaiki hubungan kami. Pada ketika ini,  kami berdua perlukan masa.

“Lagipun, tak ada orang dalam dunia ini yang mahu bercerai. Termasuklah saya dan Sarah, tak mahu bercerai. Tapi, kami perlukan masa sebab kena fikirkan anak-anak juga.

“Siapa yang tak sayang keluarga. Saya sangat sayangkan keluarga saya, anak- anak dan sudah tentulah isteri saya. Ya, saya sayang mereka,” katanya.

Terdahulu hangat diperkatakan Puteri Sarah didakwa muncul di Pejabat Agama Islam Daerah Gombak pada pertengahan bulan lalu.

Puteri Sarah dilihat hadir bersama seorang wanita yang didakwa ibu mentuanya masuk ke bahagian undang-undang keluarga.


“Saya Mohon Maaf, Doakan Saya”

Memaklumkan khabar kurang baik menerusi Instagram petang tadi apabila mengesahkan dirinya positif COVID-19, Alif Satar akui keputusan tersebut sangat mengejutkan, namun redha dengan dugaan yang diberikan.

Alif berkata meskipun sibuk dengan penggambaran namun tetap menjalankan tanggungjawab melakukan ujian saringan COVID-19. Ujarnya, perkara utama terlintas difikiran adalah keadaan keluarganya.

“Assalamualaikum… Dalam kesibukkan Alif menjalankan penggambaran, Alif telah melakukan beberapa ujian saringan covid-19.

“Malangnya, keputusan terkini yang Alif baru sahaja terima hari ini, telah menunjukkan bahawa Alif di dapati positif covid-19 dan perkara ini amatlah mengejutkan dan mendukacitakan.

“Perkara pertama bila Alif dapat tahu keputusan ini, adalah semestinya tahap keselamatan keluarga, isteri dan anak-anak Alif, rakan-rakan di set penggambaran dan semestingya contact-contact rapat yang telah berjumpa dengan Alif,” tulisnya.

Kini sedang menjalani kuarantin, Alif memohon maaf di atas segala kesulitan dan memohon doa agar diberi kesembuhan. Katanya lagi, dia sudah pun memberi nama dan kontak rapat kepada pihak KKM.

“Alif mohon doa semua agar diberikan kesembuhan dan kekuatan untuk menempuhi dugaan Allah S.W.T.

“Alif doa agar semua terhindar daripada sebarang kemudaratan… p/s Alif sekarang menjalani proses kuarintin,” tulisnya.


Muat Naik Foto Romantik, Zulin Aziz Trauma Kongsi Kisah Cinta

Rancangan perkahwinan sebelum ini pernah musnah, pelakon Zulin Aziz trauma untuk berkongsikan kisah cinta dan memilih untuk lebih privasi mengenai kehidupan peribadinya.

Baru-baru ini ada memuat naik foto romantik yang hanya menampakkan bahagian tangan seorang lelaki, Zulin memilih untuk merahsiakan identiti jejaka itu selepas mendapatkan nasihat keluarganya.

“Apa yang jadi sebelum ini merupakan satu pengajaran buat saya. Jadi saya taknak komen mengenai foto terrsebut dan saya juga mahukan privasi.

“Lagipun atas nasihat keluar supaya tidak terlalu mendedahkan apa-apa. Bagi saya cukuplah perkongsian saya itu dan tidak mahu ulas lebih lanjut kerana netizen sekarang ini sangat bahaya,” katanya.

Susulan perkongsian foto itu, rata-rata netizen membuat andaian Zulin sedang dilamun cinta. Dalam pada itu, Zulin berkata dia hanya mahu peminat mengenalinya atas dasar karier dan perniagaan.

“Saya dah malas nak cerita kehidupan peribadi yang akan penuh dengan kontroversi nanti. Lagipun orang dah muak balik-balik cerita kisah cinta saya,” katanya.


Aishah Hampir Pitam Nyanyi Lagu ‘Aku Bidadari Syurgamu’

Akui bukan tugas mudah menyanyikan lagu Aku Bidadari Syurgamu oleh Datuk Seri Siti Nurhaliza di pentas Separuh Akhir Muzik-Muzik (SFMM35), penyanyi Aishah berkata dia perlu bersedia dengan reaksi daripada penonton.

Menyedari tugas yang digalas tidak semudah yang disangka dan ia satu pengalaman yang cukup menakutkan, Aishah berkata dia hanya mempunyai masa lima hari untuk membuat persiapan sebelum melakukan persembahan.

“Permintaan untuk menyanyikan lagu ini datag dari panggilan dari Rozie bagi pihak Siti Nurhaliza Production petang Isnin lepas. Hahahah, Saya hanya ada 5 hari buat persiapan, baju semuanya.

“Terima kasih Allah. Satu pengalaman yang sangat menakutkan. Adakalanya, memang mudah mengkritik tetapi tugasnya bukanlah semudah yg disangkakan.

“Cakaplah apa saja yang anda mahu. Penyampaian tak sampailah, hanya sekadar legend saja, tapi penyanyi sebenar yang saya menyanyikan lagunya menerima persembahan saya,” katanya

Dalam pada itu, Aishah mengakui dia hampir pitam ketika membuat persembahan. Ujarnya, dia seolah hilang keseimbangan dan kepalanya berpusing ketika mula-mula menyanyi.

“Tidak tahu sama ada saya terlalu fokus, penat atau kurang makan. Tetapi ketika mula-mula menyanyi, saya angkat kepala sahaja terus rasa berpusing. Kepala saya pening dan badan saya rasa terhuyung hayang dari ‘verse’ pertama dan kedua.

“Mungkin kerana terlalu fokus dan tarik nafas terlalu dalam sehingga saya merasakan sudah hilang keseimbangan badan ketika itu.

“Dalam hati saya berkata ‘ Ya Allah saya tak nak buat sejarah pitam di atas pentas’. Saya tak tahu bagaimana masih mampu menyanyi dalam keadaan yang sebegitu. Alhamdulillah, saya dapat habiskan lagu dan saya tak hilang keseimbangan,” tulisnya.


“Satu Penghormatan Bila Kak Aishah Nyanyi Lagu Saya”

Segala teka-teki akhirnya terjawab apabila Aishah dan Shiha Zikir muncul di pentas Semi Final Muzik-Muzik 35 menggantikan Dato Sri Siti Nurhaliza menyanyikan lagu 7 Nasihat dan Aku Bidadari Syurgamu.

Kedua-dua penyanyi telah pun menyampaikan lagu tersebut dengan baik dan lebih manis lagu 7 Nasihat dinobatkan sebagai Lagu Terbaik Separuh Akhir Muzik-Muzik 35  bagi hari yang kedua.

BACA: Siti Nurhaliza, Dr Sheikh Muszaphar Individu Paling Dikagumi Di Malaysia

Menerusi satu perkongsian di Instagram, Siti ada memuat naik video rakaman perbualan telefon bersama Aishah yang menggantikan tempatnya. Dalam perbualan itu, Siti Nurhaliza mengucapkan terima kasih kepada pencipta lagu iaitu Ippo Hafiz dan Aishah yang sudi membawa lagu tersebut.

Siti turut menyampaikan kad ucapan penghargaan kepada Aishah dan mendoakan Shiha Zikir serta pencipta lagu iaitu Kmy Kmo dan Luca agar membuat persembahan yang terbaik pada malam tersebut.

Merupakan satu penghormatan besar baginya apabila penyanyi idolanya sendiri sudi menyampaikan lagu tersebut, Siti berkata sebelum menjadi artis dia sering menyanyikan lagu-lagu Aishah ketika menyertai pertandingan.

“Terima kasih Kak Aishah sebelum ini saya yang menyanyikan lagu beliau dalam persembahan masa saya belum menjadi artis, kemudian saya sampaikan lagu Camar Yang Pulang sewaktu bertanding Bintang HMI 1995.

“Hari ini, satu penghormatan buat saya apabila beliau menyanyikan lagu saya. All the best kak!” katanya.


Sambut Baby Shower Di Australia, Ramai Teka Bakal Timang Anak Lelaki

Umum mengetahui pasangan pelakon pupular Zahirah MacWilson dan suaminya Aiman Hakim Ridza, kini berada di Perth, Australia bayi menyambut kelahiran anak pertama mereka dijangka tidak lama lagi.

Baru-baru ini, pasangan itu dilihat ada memuat naik foto mereka mengadakan majlis baby shower di kediaman ibu Zahirah yang dihadiri kenalan rapat dan juga sanak-saudara.

BACA: Hamil 8 Bulan, Zahirah Macwilson Gembira Berat Naik 10 Kg

Tidak seperti kebiasaan majlis baby shower yang menggunakan warna biru atau merah jambu, majlis Zahirah dan Aiman itu bertemakan warna putih dan emas.

Menerusi perkongsian itu, Zahirah turut memberi teka-teki kepada peminat mengenai jantina bayi sulung mereka sama ada bayi lelaki ataupun perempuan. Meskipun tiada lagi pengesahan dibuat, namun rata-rata rakan artis serta peminat meneka pasangan itu bakal menimang bayi lelaki.

Bulan lalu, Zahirah dan Aiman mengambil keputusan untuk tinggal di Australia bersama keluarga sehingga selamat melahirkan. Zahirah dan Aiman telah mendirikan rumah tangga pada 20 Februari 2020.


Alya Iman Akui Bahasa Melayu Teruk, Lebih Selesa Berbahasa Inggeris

Meskipun pelbagai kontroversi terpalit dirinya sebelum ini , namun pelakon baharu Alya Iman yang juga anak pelakon Allahyarham Azmil Mustapha ini tetap tenang meneruskan kehidupanya seperti biasa.

Sering memuat naik kapsyen menulis dalam Bahasa Inggeris di Instagram miliknya, Alya berkata dia dan keluarga berkomunikasi dalam Bahasa Inggeris termasuk dengan arwah bapanya. Malah, Alya akui teruk dalam bahasa Melayu.

“Pertamanya Alya mengaku Alya sangat teruk dalam Bahasa Melayu. Sebabnya adalah kerana Alya dulu tinggal di Syria dan di Syria, bahasa kedua mereka adalah Bahasa Perancis.

“Walaupun Alya ada ramai kawan-kawan Melayu di Syria, tapi hampir setiap masa Alya dengan Baba, Alya berkomunikasi dalam Bahasa Inggeris. Dalam keluargapun kami lebih banyak bercakap dalam Bahasa Inggeris dan Alya pun dah terbiasa.

“Balik daripada Syria pun Alya masuk Sekolah International, jadi kawan-kawan Alya kebanyakannya adalah bangsa asing dan kami bercakap dalam Bahasa Inggeris,” terangnya.

Alya berkata meskipun dia lebih selesa menulis dalam Bahasa Inggeris namun tidak bermakna dia mengenepikan penggunaan Bahasa Melayu kerana adakalanya dia bertutur dalam Bahasa Melayu.

“Kadang-kadang Alya cakap saja dalam Bahasa Melayu. Alya tak cakap yang Alya nak ke tepikan Bahasa Melayu.

“Ramai sahaja orang Melayu yang berbahasa Melayu mengikuti media sosial Alya. Mereka tanya soalan dalam Bahasa Melayu dan sebagainya,” katanya.

Menyedari terlalu ramai mereka di luar sana yang suka membenci, Alya berkata dia memulakan hidup baharu dan mencuba sebaik mungkin untuk menjadi dirinya.

“Sekarang ni Alya rasa seperti kehidupan baru. Kat luar sana ramai sangat haters. Tak kira masa. Kita buat ini salah, kita buat itu salah. Jadi Alya pilih untuk memulakan hidup baru, untuk berkongsi apa yang sebenarnya, siapa Alya Iman, apa Alya Iman buat.

“Kalau dulu sanggup nak OOTD setiap hari, nak pakai makeup setiap hari hanya nak tunjukkan pada orang yang kita ni Instafamous atau selebriti. Tapi sekarang Alya lebih senang menunjukkan siapa diri Alya yang sebenar,” katanya.


“Jangan Lupa Jasa Saya Jika Saya Sudah Tiada”

Muncul dalam musim kedua program realiti terbitan TV3, Lagu Cinta Kita (LCK2), Azwan Ali atau lebih dikenali sebagai Diva AA menjadi bualan ramai. Malah, ramai yang memuji pengacara itu tampil profesional di pentas.

Tidak segan mengakui teramat merindukan peminatnya, Azwan berkata dia cukup gembira kerana kemunculannya itu mendapat komen positif daripada peminat sekaligus memberi motivasi untuk buat lebih baik.

“Sejujurnya, saya hanya tidur sejam sahaja sehari sebelum Lagu Cinta Kita bersiaran. Saya khuatir memikirkan bagaimana sambutan peminat.

“Konsep hidup saya mudah. Tak hidup dek dipuji tak mati dek keji. Peminat suka, saya pun suka dan itu memberi motivasi kepada saya untuk buat yang lebih baik pada masa akan datang,” katanya.

Meskipun mendapat pujian ramai, Azwan berkata itu tidak bermakna ia akan berhenti daripada menjadi Diva AA yang mengkritik sesiapa sahaja apabila dirasakan perlu.

“Dalam media sosial, saya bukan mengkritik membuta tuli. Saya kritik sebab prihatin dengan industri dan persekitaran. Mulut saya akan tetap seperti ini walau dikecam dan dihentam orang yang saya tidak kenali.

“Saya tetap lantang menegakkan apa yang orang tidak berani ketengahkan.
Sama ada anda pemain seni atau datang dalam kalangan pemimpin sekalipun, anda buat silap dan perlukan kritikan,” katanya.

Namanya dikenali ramai sebagai pengacara Juara Lagu, Azwan juga berharap orang ramai orang ramai tidak melupakan sumbangannya dalam dunia pengacaraan meskipun dia sedar ramai membenci dirinya.

“Bertahun-tahun saya dihina dan maruah dipijak. Zaman saya sebagai pengacara sudah habis. Saya bukan gila glamor tetapi satu saya mohon, jangan lupakan sumbangan saya sebagai pengacara terutama program Juara Lagu.

“Saya tidak minta dihargai cuma jangan lupa saya merupakan perintis acara berprestij itu yang kini dikenali sebagai Anugerah Juara Lagu. Jangan lupa jasa saya kalau suatu hari nanti, saya sudah tiada lagi dalam dunia ini,” tegasnya.


Tak Payah Pening Kepala, Inisiatif Ini Bantu Usahawan Bangkit Semula!

Bukan hanya di atas kertas, tapi inilah sokongan realistik kerajaan kepada usahawan-usahawan untuk bangkit semula selepas menghadapi kesusahan dalam tempoh PKP akibat wabak pandemik COVID-19.

Memang tak dapat dinafikan, penularan pandemik COVID-19 menjadikan 2020 sebagai tahun amat mencabar dan turut menjejaskan ekonomi negara termasuklah usahawan-usahawan kecil di negara kita ni. Semuanya kena tempias.

Ibarat ‘kais pagi makan pagi’, inilah realiti beberapa usahawan kecil yang terpaksa hadap selepas gerai terpaksa ditutup dan tak boleh berniaga. Tapi, selepas pengumuman Belanjawan 2021 pada 6 November lepas, ramai usahawan dah boleh tarik nafas lega selepas kerajaan mengumumkan inisiatif-inisiatif yang boleh membantu mereka. Mungkin anda salah seorangnya!

Sampai bila anda nak teruskan hidup susah kan? Apa yang paling baik anda buat sekarang adalah dengan mencuba nasib untuk memohon pelbagai bantuan daripada kerajaan.

Kerajaan dah menawarkan pelbagai inisiatif untuk membantu meringankan beban golongan B40, terutamanya golongan miskin bandar seperti anda yang sukar mendapatkan pekerjaan dan ingin memulakan perniagaan.

Untuk info anda, kerajaan turut memperuntukkan dana bernilai RM4.6 bilion bagi memperkasakan golongan usahawan ni tau.

Menteri Kewangan, Tengku Datuk Seri Zafrul Tengku Abdul Aziz, berkata sebanyak RM510 juta diperuntukkan bagi pembiayaan perusahaan kecil dan sederhana (PKS).

Jom kita check out satu persatu inisiatif yang boleh bantu anda untuk plan 2021 nanti. Let’s!

1. Menyediakan peruntukan program latihan dan bantuan penjualan serta peralatan digital kepada usahawan. Selain itu, disediakan juga Dana tambahan untuk Skim Geran Pendigitalan SME dan Geran Automasi;

2. Menyediakan kemudahan pembiayaaan melalui Skim Lestari Bumi kepada peniaga mikro dan kecil Bumiputera. Selain itu, turut disediakan Skim Pembangunan Nasional serta kemudahan pembiayaan untuk pembangunan usahawan Bumiputera;

3. Keprihatinan Kerajaan melalui peruntukan khas untuk pembangunan ekonomi Masyarakat India iaitu Skim Pembangunan Usahawan Masyarakat India (SPUMI) dan peruntukan pembangunan ekonomi komuniti lain untuk bersama-sama dalam menjayakan agenda pembangunan ekonomi Negara;

4. Turut diperkenalkan buat kali pertama, bantuan dana kepada operator fasiliti sukan melalui TEKUN Nasional;

5. Memperkasakan usahawan wanita melalui peruntukan yang disediakan bagi mengupayakan ekonomi wanita; dan

7. Kemudahan Bantuan dan Pemulihan yang disasarkan sebanyak RM2 billion di bawah Bank Negara Malaysia (BNM)

Bukan ini sahaja, banyak lagi yang anda boleh go deep dengan inisiatif yang diberikan Kerajaan untuk usahawan ni. Jadi apa yang anda perlu buat? Riki-riki lah peluang yang dah ada depan mata ni okay. Kalau bersesuaian jangan lupa apply. Jangan tunggu info datang kepada anda, kena jugakla cari-cari peluang tu okay. Rezeki tak datang bergolek.

Untuk lebih faham, anda boleh baca details beberapa inisiatif di bawah ni okay!

Peluang moratorium pinjaman ke PKS dengan pinjaman RM500 juta Kewangan Dari TEKUN & PUNB

Pembiayaan kredit mikro bernilai hampir RM1.2 bilion turut disediakan melalui TEKUN, PUNB, Agrobank, BSN dan institusi kewangan lain. Bukan itu jer, jaminan sehingga RM10 bilion dengan RM2 bilion diperuntukkan khusus untuk usahawan bumiputera tau.

Kemudahan pembiayaan seperti TEKUN ni memang sesuai sangat untuk anda yang nak memulakan perniagaan kecil-kecilan. Anda boleh jer mulakan buat gerai secara online terutamanya untuk anda yang masih muda tu. Haa..kan anda dah mula nak berjinak-jinak dalam bidang perniagaan, jadi bolehlah mulakan dulu dengan ‘Food and Beverage’ sebab modal tak tinggi pun.

RM800 juta diperuntukkan melalui program peningkatan keupayaan oleh Bank Pembangunan Malaysia dan SME Bank. Banyak ni…

RM2 bilion diperuntukkan bagi membantu pembiayaan PKS Bumiputera melalui Syarikat Jaminan Pembiayaan Perniagaan (SJPP). Syarikat Jaminan Pembiayaan Perniagaan Berhad (SJPP), yang dimiliki sepenuhnya oleh Menteri Kewangan Diperbadankan ini ditubuhkan untuk memainkan peranan yang amat penting dalam menghubungkan syarikat-syarikat PKS atau SME dengan institusi-institusi kewangan.

Jaminan kerajaan diberikan kepada pihak institusi-institusi kewangan yang menawarkan kemudahan-kemudahan pembiayaan kepada usahawan-usahawan dan syarikat-syarikat PKS atau SME yang layak untuk mendapatkan aliran tunai yang diperlukan.

Menyediakan peruntukan program latihan dan bantuan penjualan serta peralatan digital kepada usahawan. Selain itu, disediakan juga Dana tambahan untuk Skim Geran Pendigitalan SME dan Geran Automasi.

Syarat kelayakan untuk Geran ini telah dilonggarkan untuk PKS mikro dan syarikat permulaan yang beroperasi sekurang-kurangnya 6 bulan.

SME Bank akan menyediakan dana kemudahan pembiayaan Skim Lestari Bumi sebanyak RM300 juta bagi menggalakkan transformasi perniagaan mikro dan kecil Bumiputera.

‘JanaNiaga’ untuk memberi manfaat kepada PKS yang membekalkan kepada Kerajaan dan GLC, yang menghadapi masalah aliran tunai disebabkan tempoh pembayaran invois yang lama dan mendapatkan pinjaman daripada institusi kewangan.

RM1,000 Geran Khas Prihatin kepada 20,000 Peniaga & Penjaja di Sabah

Kerajaan mengumumkan Geran Khas Prihatin Tambahan RM1,000 kepada peniaga dan penjaja di Sabah yang terjejas teruk disebabkan kekurangan kehadiran pelancong akibat COVID-19.

Ketika membentangkan Belanjawan 2021 di Dewan Rakyat, Menteri Kewangan kita berkata geran khas ini juga akan diberikan kepada pemandu teksi, e-hailing, kereta sewa dan pemandu pelancong di Sabah.

Okay yangni memang sangat membantu dikala tengah PKP ni. Ada usahawan yang berjaya capai jualan yang bagus dalam mempromosikan produknya. Ada yang menjual produk mereka melalui Shopee, platform e commerce ni. Guess what, dia cakap pendapatannya 90% dari platform ni tau. Nampak? Anda kena tahu dan belajar jer cara nak usahakan bisnes anda tu. Online jer. So jangan narrow kan peluang bisnes anda okay!

Gais, kesimpulannya banyak sangat peruntukan kerajaan bagi pada anda untuk bantu anda. Anda kena pandai ambil peluang ni okay. Selain inisiatif ini, antaranya Geran Khas Prihatin (GKP) juga diberikan untuk meringankan beban kewangan perniagaan di samping meningkatkan produktiviti pengeluaran dan perkhidmatan yang terkesan dan terjejas dengan COVID-19 termasuklah penjaja pasar malam, peniaga kecil dan sebagainya. RM3,000 ya gais sekali bagi. Haa..dapatlah cover balik bisnes yang tak berapa nak jalan masa COVID-19 ni kan?

Jadi, rajin-rajinkan diri tahu menahu pasal benda yang kerajaan bagi ni. Jangan asyik cakap tak cukup jer sedangkan anda sendiri yang malas cari info. Apa pun good luck okay gais! Moga dipermudahkan urusan anda. Jangan cepat putus asa. Usaha tu penting. Ada sinar untuk anda nanti!


Hamil Empat Bulan, Isteri Irwansyah Mengidam Nak Naik Gunung

Hampir 10 tahun mendirikan rumah tangga, pelakon dan penyanyi Indonesia Irwansyah dan isterinya, Zaskia Sungkar kini sedang menantikan kelahiran cahaya mata sulung mereka.

Kebiasaannya ibu hamil pasti akan mengidam sesuatu. Jika sebelum ini mengidam untuk memijak rumput di rumah adiknya, baru-baru ini isteri Irwansyah mengidam untuk pergi melihat laut serta gunung.

“Alhamdulillah, dia mengidam hanya makanan. Sekarang sudah ada aplikasi online, jadi lebih mudah. Kalau sebelum ini kita perlu keluar rumah untuk beli.

“Tapi ada juga tiba-tiba dia teringin nak pergi ke laut atau gunung. Alhamdulillah dah dapat pergi ke laut, hanya tinggal nak ke gunung saja,” katanya.

Berkongsikan mengenai perubahan sikap isterinya adakalanya Zaskia meminta sesuatu daripadanya dengan menggunakan nada suara sedikit tinggi. Namun, dia memahami ia adalah faktor perubahan wanita hamil.

“Tak jadi masalah untuk saya. Kalau katakan dia minta sesuatu, nada suaranya agak sedikit tinggi. Tapi saya cakap tak apa la sebab kebahagiannya lebih diutamakan,” katanya.


Tak Mahu Bebankan Bapa, Usop Ambil Kelas Memandu

Tidak mahu terus membebankan bapanya yang semakin meningkat usia, penyanyi Usop akhirnya mengambil lesen B full untuk memudahkannya bergerak sendiri jika mempunyai komitmen di Kuala Lumpur.

Usop mengakui kehidupannya setiap kali berada di Kuala Lumpur seperti ‘merempat’ kerana perlu tidur di rumah pengurusnya disebabkan tidak boleh memandu kenderaan.

“Sekarang saya dalam proses mengambil lesen memandu kereta dan lesen motosikal di Kedah. Dah lama ada niat dan ambil lesen sebab kasihan dekat ayah yang dah tua.

“Saya pula sejenis yang suka balik pada hari yang sama apabila pergi penggambaran atau ke mana-mana sebab tu kalau ada lesen lebih mudah untuk bergerak sendiri. Bukan apa saya ni boleh dikatakan merempat setiap kali pergi show dekat Kuala Lumput, mesti saya tidur rumah pengurus saya,” katanya.

Dalam pada itu, naib juara program realiti Big Stage 2020 itu turut menyimpan hasrat untuk memiliki motosikal berkuasa besar namun bukan dalam masa terdekat.

Meskipun memperoleh wang kemenangan RM50,000 daripada program Big Stage namun dia mahu menyimpan duit tersebut untuk majlis perkahwinannya nanti.

“Mana tahu ada rezeli lebih untuk beli superbike BMW atau Ducati Panigale. Tapi rezeki saya menang baru-baru ini, saya nak niat simpan untuk jadikan duit kahwin. Insyallah kalau ada rezeki lain akan datang, baru saya fikir tentang motosikal,” katanya.


Isteri Selamat Bersalin Anak Kembar, Dr Sheikh Muszaphar Sudah Rancang Anak Ketujuh

Tahniah diucapkan kepada angkasawan negara, Datuk Dr Sheikh Muszaphar Shukor dan isteri Datin Dr Halina Mohd Yunos yang selamat menimang kembar sepasang pagi tadi.

Menurut Dr Sheikh Muszapha, isterinya selama melahirkan bayi lelaki jam 9.47 pagi diikuti bayi perempuan jam 9.48 pagi secara pembedahan di Pusat Perubatan Sunway.

BACA: Kandungan Kembar Cecah 34 Minggu, Isteri Dr Sheikh Muszaphar Terpaksa Ditahan Wad

Teruja dikurniakan sepasang kembar lagi, beliau juga sudah mula merancang untuk mendapatkan anak ketujuh sebaik anak kembarnya itu dilahirkan.

“Saya seorang yang sukakan kanak-kanak dan pada masa sama, saya mahukan anak yang ramai kerana mahu membimbing mereka yang dilihat seperti versi saya yang kecil.

“Selain itu, ada kelebihan memiliki anak yang ramai walaupun sukar untuk menjaga mereka sekarang (semasa kecil). Bila mereka sudah besar nanti, anak-anak boleh menghilangkan kesunyian apabila kami sudah tua.

“Disebabkan itu, kini saya sudah bercadang untuk mendapatkan anak ketujuh. Bagi tujuan itu, saya perlu meyakinkan isteri terlebih dulu,” katanya.

Kata Dr Sheikh Muszapha lagi, isterinya berada dalam keadaan baik-baik sahaja dan empat lagi anaknya sudah tidak sabar untuk berjumpa adik mereka.

“Ketika ini, hanya saya seorang dibenarkan melawat isteri serta anak di hospital kerana situasi Covid-19.

“Isteri kini dalam keadaan baik dan sudah makan serta boleh berjalan. Jika tiada aral melintang, isteri mungkin dibenarkan pulang ke rumah Ahad ini, namun bergantung kepada keadaan luka pembedahannya,” katanya.


Hadiah Lepas Beranak, Emma Maembong Sebak Dapat Kejutan Dari Suami

Selamat melahirkan bayi lelaki seberat 3.2 kilogram di pusat perubatan di Shah Alam pada 8 November lalu secara normal, pelakon cantik Emma Maembong dilihat tidak lokek berkongsikan wajah anak sulungnya.

Menerusi perkongsian terbaru, Emma ada memuat naik video memaparkan dia menerima kejutan daripada suaminya, Muhammad Shazli Azhar sebaik sahaja pulang ke rumah selepas bersalin.

Sebak dan terharu dengan kejutan yang dilakukan oleh suaminya, Emma tidak menyangka suaminya seorang yang sangat romantis. Mengucapkan terima kasih pada suami, Emma merasakan dirinya dihargai selepas bertarung nyawa melahirkan anak mereka.

Perkongsian Emma itu turut mendapat pelbagai reaksi daripada netizen yang turut sebak melihat pelakon itu menangis. Malah, ramai yang memuji suami Emma yang menghargai pengorbanan isteri yang telah melahirkan zuriat mereka.

Dalam pada itu, ada yang mengatakan aksi Emma mengelap air mata menggunakan baju itu saling tak tumpah seperti reaksi seorang mak yang sedang menangis kegembiraan.

Meskipun sudah hampir dua minggu, sehingga kini pasangan itu masih belum mendedahkan nama putera sulung mereka itu. Apa pun kami ucapkan selamat berpantang kepada Emma.


Nabila Razali Tarik Diri Dari Separuh Akhir Muzik Muzik 35

Lagu hit Peluang Kedua bakal bertanding di Separuh akhir Muzik Muzik 35 (SFMM35), bagaimanapun Nabila Razali terpaksa menarik diri kerana tidak dapat membuat persembahan atas faktor kesihatan.

Pengurusnya, Mohd. Asrul Abdul Talib memaklumkan keputusan itu dibuat atas nasihat doktor, guru vokal Datuk Syafinaz Selamat dan komposer lagu Peluang Kedua, Hael Husaini serta MFMF.

“Ini adalah keputusan yang sangat sukar buat Nabila berikutan peluang untuk menyanyi di pentas SFMM antara yang menjadi impiannya sebagai penyanyi.

“Dia sudah menjalani latihan vokal sejak September lalu dengan Datuk Syafinaz sebagai persiapan awal. Namun masalah ini dikesan sejak minggu lalu dan menjadi semakin teruk,” katanya.

Sepatutnya Nabila menyanyikan lagu tersebut pada Ahad ini, Asrul berkata pelbagai usaha rawatan dilakukan termasuk khidmat doktor pakar namun berehat dalam jangka masa yang panjang adalah jalan terbaik.

Dalam pada itu, ditanya adakah Nabila bersedia menerima kecaman netizen gara-gara tidak boleh menyanyi secara langsung dengan baik, Asrul berkata ketika pencalonan dia menerima pujian daripada netizen.

“Daripada awal karier Nabila pun, netizen nak cakap apa kita tak boleh stop. Kalau nak kata gimik, tak kot sebab masa pencalonan dia nyanyi secara live dan banyak terima pujian.

“Kalau bukan atas sebab masalah kesihatan, dia nak sangat menyanyikan lagu tersebut. Pihak produksi juga sudah dimaklumkan tentang perkara ini,” jelasnya lagi.


Ayda Jebat Hadiahkan Rumah Untuk Ibu Sebelum Kahwin

Menerusi perkongsian di Instagram, pelakon dan penyanyi Ayda Jebat meluahkan rasa syukur akhirnya dapat menghadiahkan sebuah rumah teres dua tingkat di Puncak Alam, Selangor buat ibunya, Rohana Mohamed.

Ayda berkata hadiah itu merupakan salah satu impiannya yang ingin dicapai sebelum menamatkan zaman bujangnya dengan pengacara Nabil Mahir tahun hadapan. Ujarnya, sebelum dia membahagiakan orang lain, dia mahu membahagiakan ibunya terlebih dahulu.

BACA: Takut Lupa Tarikh Anniversary, Ayda Jebat & Nabil Mahir Pilih Nikah 1 Januari

“Syukur alhamdulillah. Allah makbulkan doa saya. Rezeki dapat hadiahkan mama sebuah rumah. Saya beritahu Nabil, ada benda saya kena capai sebelum saya kahwin.

“Inilah antaranya. Buat mama saya bahagia, sebelum saya bahagiakan orang lain. Lega hati ini Ya Allah,” tulisnya.

Memuat naik foto berada di hadapan rumah baru tersebut, Ayda berharap dan mendoakan supaya semua orang dapat membahagiakan ibu bapa masing-masing selagi mereka masih bernyawa.

“Saya doakan semua dapat bahagiakan orang tua anda bukan saja dari harta benda, malah banyak benda lain anda boleh berbakti untuk mereka. Semoga tercapai. Insya-Allah.

“Mama selalu hubungi dan pesan ‘Kakak jangan kerja kuat sangat, kena rehat jugak.’ Sebenarnya, kerja keras saya tak sekuat pengorbanan mama jaga saya dan adik-adik. Saya cintakan mama. Saya akan selalu menjaga dan membahagiakan mama, walaupun saya dah kahwin nanti,” katanya.


Empat Tahun Menduda, Cat Farish Selamat Bernikah Lagi

Selepas empat tahun bergelar duda, anggota kumpulan Ruffedge iaitu Cat Farish selamat melangsungkan pernikahan dengan pasangan pilihannya, seorang pereka fesyen, Suriani Hassan, 34 tahun pada jam 10 pagi tadi.

Cat atau nama sebenarnya Farrish Zaquan meluahkan rasa syukur majlis yang diadakan di Pusat Dakwah Islamiah, Paroi, Senawang, Negeri Sembilan itu dipermudahkan dan berjalan lancar.

“Sepanjang proses tiada masalah dan kami ada meminta nasihat daripada pihak berkuasa sebelum melangsungkan majlis. Alhamdulillah semuanya berjalan lancar.

“Ada kebaikan dan kesedihannya, misalnya malam berinai tak ramai yang boleh datang, majlis nikah pun kami empat beranak saja tapi kebaikannya saya terus mendapat sijil dan kad nikah,” katanya.

Dalam pada itu, Cat berkata dia dan isteri akan mengadakan kenduri dan majlis resepsi dalam tempoh enam bulan lagi dan merancang untuk mengadakan majlis sarung cincin terlebih dahulu pada Disember depan.

“Insya-Allah selepas ini akan ada kenduri lagi dan resepsi sama ada lagi enam bulan atau setahun memandangkan urusan tempahan dewan tidak boleh dibatalkan.

“Jadi, kami memutuskan untuk pilih tarikh lain… Kalau tiada aral kami merancang untuk majlis sarung cincing pada akhir bulan Disember nanti,” katanya kepada Gempak.

Berkongsi cerita mengenai perkenalan mereka, Cat berkata mereka berkawan sejak empat tahun lalu dan mula ke arah lebih serius pada Julai lalu.

“Kami belum bercinta lagi, selama ini hanya berkawan dan saya tergerak hati untuk mengajaknya berkahwin. Jadi, bercinta itu selepas berkahwinlah.

“Ada banyak kelebihan yang saya nampak pada Suriani, dia membuatkan saya rasa selesa, dia seorang penyabar dan menjaga kedua-dua orang tuanya dengan baik. Jadi, saya yakin dia juga boleh menjaga saya sebaik itu,” katanya.

Cat pernah mendirikan rumah tangga bersama Hartiny Ramli namun berpisah pada 2016. Hasil perkahwinan, mereka dikurniakan tiga orang cahaya mata iaitu Nia Karlyssa, 14, Eva Latheefa, 11 dan Qul Iskandar, 10.


Jalani Pembedahan Sinus, Bekas Isteri Mohon Urusan Sharnaaz Dipermudahkan

Menerusi satu perkongsian di Instagram, pelakon Sharnaaz Ahmad memaklumkan dia telah selesai menjalani pembedahan Sinus semalam di sebuah pusat perubatan swasta semalam.

Dalam video tersebut, Sharnaaz memohon maaf kerana dia tidak boleh bercakap banyak kerana ia akan menyebabkan darah mengalir keluar dengan banyak.

Sharnaaz turut mengucapkan terima kasih kepada doktor yang terlibat serta mereka yang mendoakan untuknya. Dalam pada itu, Sharnaaz sempat bergurau mengatakan jururawat di situ menjaganya dengan baik.

Diruangan komen, rata-rata rakan artis dan netizen mendoakan agar Sharnaaz cepat sembuh malah ada juga yang tidak lokek berkongsi cara untuk menghentikan darah mengalir.

Sebelum ini, bekas isteri iaitu Noor Nabila memuat naik satu perkongsian di Insta Story mendoakan agar urusan Sharnaaz dipermudahkan serta berjalan lancar.